20.09.2021. 18:18 20.09.2021.\nKosovska policija zaustavlja vozila sa srpskim tablicama i upozorava vozače da imaju rok od pet dana da izvade privremene tablice\nPripadnici specijalne jedinice Rosu jutros su stigli na dva administrativna prelaza na severu Kosova sa oko 20 vozila, od čega više od 10 blindiranih, prenosi Sputnjik.\n„Mi nemamo odgovore iz Kosovske policije o čemu se radi, čemu ovi potezi kojima se destabilizuje situacija svega par dana nakon posete Miroslava Lajčaka. Pozivam građane da budu uzdržani i ne nasedaju na provokacije, a mi ćemo pažljivo analizirati novonastalu situaciju”, rekao je juče predsednik opštine Leposavić Zoran Todić.\nNadležni iz Kosovske policije potvrdili su kasnije za pojedine medije kontejneri na Jarinju se postavljaju radi poboljšanja uslova za rad i nadzor prelaza, navodi Sputnjik.\nTim povodom se juče oglasio i direktor Kancelarije za KiM Petar Petković koji je rekao da ima saznanja da vlasti u Prištini planiraju da u toku današnjeg dana „počnu da skidaju srpske registarske tablice na administrativnim prelazima i zamenjuju ih takozvanim privremenim prištinskim probnim oznakama”.\nReciprociteti i targave, ‘Situata është e qetë', ministri Sveçla flet për gjendjen në Jarinje – https://t.co/96FO2GAWpa #kosova #lajme pic.twitter.com/VWssFsprSG\n„Kurtijev podli naum govori o najbrutalnijem kršenju Briselskog sporazuma kojim se reguliše sloboda kretanja, kao i ostali sporazumi postignuti u Briselu ovim povodom”, istakao je Petković.\nPotpredsednik Srpske liste Igor Simić potvrdio je da su specijalne jedinice Rosu jutros na administrativnim prelazima Jarinje i Brnjak jutros rasporedile 20 vozila, od kojih više od 10 blindiranih, i dodao da su pripadnici te jedinice „naoružani do zuba”.\nSimić je gostujući na TV Pink preneo da su građani sa severa KiM uznemireni ovom „demonstracijom sile”, koju je doveo u vezu sa zamenom tablica na prelazima koju je najavio premijer privremenih prištinskih institucija Aljbin Kurti.\nOn je apelovao na građane da ostanu uzdržani i ne nasedaju na provokacije iako je u pitanju, kako je istakao, brutalno kršenje sporazuma o slobodi kretanja i Briselskog sporazuma, prenosi Tanjug.\nKPS obavestila srpsku policiju da će oduzimati tablice\nKosovska policijska služba (KPS) obavestila je srpsku policiju da će tablice vozila sa oznakama sa severa Kosova biti oduzimane, javila je Radio-televizija Srbije (RTS).\nTakođe je KPS navela da će vozila koja imaju tablice sa oznakama iz centralne Srbije morati da uzimaju probne oznake i da plaćaju osiguranje, prenosi Beta.\nKako javlja Sputnjik, Igor Simić, potpredsednik Srpske liste, saopštio je da su Srbi sa Kosova i Metohije besni zbog poteza Prištine da na administrativne prelaze Jarinje i Brnjak pošalje specijalne jedinice Rosu. Kako je naveo, Srbi idu ka administrativnim prelazima i trenutno je oko 300 vozila Srba na Jarinju i više od 100 na administrativnom prelazu Brnjak.\nDokument o promeni tablica potpisao Svečlja\nU dokumentu koji je potpisao ministar unutrašnjih poslova privremenih institucija u Prištini Dželjaj Svečlja, a na osnovu koga su specijalne jedinice raspoređene na administrativnim prelazima kako bi oduzimale registarske tablice sa srpskim oznakama, piše da su u obavezi svi sa srpskim oznakama da ih zamene probnim kosovskim tablicama.\nU dokumentu piše i da se obezbeđivanje probnih tablica vrši na svim prelazima, da su vozači u obavezi da probne tablice postave na potrebna mesta spreda i pozadi vozila, ali da je rok važenja tablica 60 dana, prenose prištinski mediji.\nTakođe, piše i da je taksa za probne tablice pet evra, da će stranke biti snabdevene sa potvrdom zbog uverenja o registraciji vozila.\nU dokumentu se navodi da su Agencija za civilnu registraciju i policija Kosova u obavezi da implementiraju odluku.\nDokument stupa na snagu od dana potpisivanja, prenosi Tanjug.\nNa Jarinju više od 330 vozila i više stotina ogorčenih građana\nPredstavnici Srpske liste od jutros insistiraju na međunarodne predstavnike da svojom reakcijom „ohlade usijane glave” u Prištini kako ne bi došlo do dalje destabilizacije u južnoj srpskoj pokrajini, izjavio je potpredsednik Srpske liste Igor Simić.\nGostujući na Tanjug TV, Simić je rekao da od Prištine nisu dobili zvanični odgovor zašto su od jutros specijalne jedinice ROSU na administrativnim prelazima Brnjak i Jarinje.\nIstakao je da se tim jednostranim potezom Prištine ugrožava mir na severu KiM i da su desetine blindiranih vozila i naoružanih specijalaca na administrativnim prelazima „udarac na svaku srpsku porodicu”.\nZbog takvog poteza Prištine, Simić kaže da se na Brnjaku okupilo između 120 i 130 putničkih vozila i Srba, a na Jarinju više od 330 vozila i više stotina građana koji su „besni i ogorčeni i koji negoduju zbog te odluke”.\nNaglasio je da se na taj način Srbima oduzima pravo na slobodno kretanje i podsetio da sve što je potrebno za normalan život građana na severu KiM dolazi iz centralne Srbije – lekovi, hrana, a više od 50 zdravstvenih vozila ne može normalno da funkcioniše i ne mogu da pruže adekvatno lečenje.\nSimić je kazao da se takvom odlukom i jednostranim potezom Prištine krše svi sporazumi iz Brisela.\n„Još nemamo odgovor Prištine, nemamo reakcije međunarodnih predstavnika, naročito iz EU koji su posredovali u dijalogu između Beograda i Prištine i koji su Srbima garantovali da će kroz dijalog imati normalan život”, rekao je Simić.\nIstakao je da srpska strana ostaje pri tome da se svi problemi rešavaju razgovorom i dogovorom.\nRakić na Jarinju pozvao Vučića da reaguje\nPredsednik Srpske liste Goran Rakić pozvao je danas sa administrativnog prelaza Jarinje predsednika Srbije Aleksandra Vučića da pomogne Srbima na KiM posle dolaska jedinica Rosu i početka oduzimanja srpskih registarskih tablica.\nRakić je pozvao Vučića da pomogne narodu i da reaguje u skladu sa mogućnostima.\nKako je izjavio, ovo nije akcija, već reakcija na ono što je uradila Priština.\n„Pozivam sve okupljene da budu uzdržani, a takođe i Prištinu da ne podiže tenzije. Ovo je direktna pretnja narodu, koji brine kako će obezbediti hleb svojoj deci. Obavestili smo i specijalnog izaslanika Miroslava Lajčaka i zatražili pomoć EU. I pozivam predsednika Vučića, Vučiću reaguj”, poručio je Rakić, prenosi Tanjug.\nNa administrativni prelaz Jarinje, gde su se okupili Srbi, pored Rakića su došli i gradonačelnici Leposavića Zoran Todić i Severne Mitrovice Milan Radojević, prenosi Kosovo onlajn.\nPrelaz je blokiran u oba pravca, a nezadovoljni Srbi sa severa Kosova okupili su se na Jarinju kako bi izrazili protest zbog odluke prištinskih vlasti da uvede recipročne mere prema Srbiji i naloga da sva vozila sa srpskim registarskim tablicama pri ulasku na Kosovo moraju da stave probne kosovske tablice, prenosi Kosovo onlajn.\nO kuku *edhe i bje tfikt* pic.twitter.com/Un8m6eUtTR\n— Dewdrop (@dewdropping00) September 20, 2021\nSa Srbima okupljenim na Jarinju nalaze se i predstavnici Srpske liste, koji su zatražili od Beograda i međunarodne zajednice da im pomogne u rešavanju ovog problema.\nIzvor Politika, 20. septembar 2021.\nKosovska policija bacila suzavac na građane\nSpecijalne policijske jedinice Rosu raspoređene su još jutros na severu KiM, što je izazvalo veliku uznemirenost kod Srba koji tamo žive.\nVeliki broj Srba na Merdaru čeka probne tablice\nPolicija zaustavlja vozila sa srpskim tablicama i upozorava vozače da imaju rok od pet dana da izvade privremene tablice, javlja Tanjug.\nNa prelazima Jarinje, Brnjak kao i na Merdaru od jutros je počela primena reciprocnih mera vlade iz Prištine za automobile sa srpskim registarskim oznakama koji ulaze na Kosovo i Metohiju.\nVozači su tom odlukom primorani da sa automobila skinu registarske oznake Republike Srbije i postave privremene „RKS” tablice koje koštaju pet evra i važe dva meseca.\nŠta piše u prištinskom aktu\nVlada privremenih prištinskih institucija odlučila je danas da uspostaviti reciprocitet sa Srbijom u pogledu registarskih oznaka vozila, prenosi Ekonomija onlajn.\nU dokumentu koji je potpisao ministar unutrašnjih poslova privremenih prištinskih institucija Dželjaj Svečlja navodi se sledeće:\n2. Snabdevanje sa probnim tablicama se vrši na svim prelazima.\n6. Stranke će biti snabdevene sa potvrdom zbog uverenja o registraciji vozila.\nGazeta ekspres prenosi da su Specijalne policijske jedinice Rosu poslate na administrativni prelaz Jarinje da postave probne tablice na automobile iz centralne Srbije.\nPostavljene su desetine oklopnih vozila kosovske policije.\nKako prenosi Ekonomija onlajn, Specijalne jedinice kosovske policije smeštene su na Jarinju, a kako se navodi, obraćaju pažnju na red i mir.\nTokom vikenda postavljeni su montažni kontejneri u kojima će se, prema podacima kosovske policije, raditi na poboljšanju uslova rada, a prelaz će policija bolje nadzirati, prenosi Kosovo onlajn.\nIzvor Sputnjik, 20. septembar 2021.\nKurti: Tablice nisu naša želja\nPremijer privremenih prištinskih institucija Aljbin Kurti tvrdi da oduzimanje srpskih tablica na Kosovu i Metohiji nije bila želja Prištine, već nešto što je nametnuto „s druge strane”, misleći na Srbiju, piše Koha, prenosi Tanjug.\nKurti je u Skupštini rekao da će, sve dok, kako tvrdi, građani Kosova plaćaju za tablice kada uđu u Srbiju, na snazi biti i obaveza da sva vozila imaju oznaku „RKS”.\nRekao je da je kosovska policija danas preduzela „neophodne akcije i konfiskovala sve nevažeće tablice” na administrativnim prelazima.\n„Očekujem da će svi građani ispravno razumeti, danas počinje primena sporazuma koji je Srbija dogovorila sa Evropskom unijom. Registarske tablice nisu naša želja, već to nameće druga strana”, rekao je Kurti.\nPredsednik Aleksandar Vučić zakazao je za sutra u 10 časova hitnu sednicu Saveta za nacionalnu bezbednost na kojoj će glavna tema biti dešavanja na Kosovu i Metohiji.\nKako se očekuje, na sednici će biti reči o najnovijim dešavanjima na Kosovu i Metohiji posle odluke o skidanju tablica na administrativnim prelazima.\nPočelo je oduzimanje tablica sa oznakama sa severa Kosova, a vozila sa oznakama iz centralne Srbije moraju da uzimaju probne oznake i da plaćaju taksu.\nIzvor Tanjug/RTS, 20. septembar 2021.\nVučić sa Lajčakom o situaciji na KiM\nPredsednik Aleksandar Vučić saopštio je da je sa specijalnim predstavnikom EU za dijalog Beograda i Prištine Miroslavom Lajčakom razgovarao o krizi na Kosovu i Metohiji i najavio da će o svemu što se zbiva na severu pokrajine uskoro obavestiti javnost.\nAleksandar Vučić se sastao sa specijalnim predstavnikom Evropske unije za dijalog Beograda i Prištine Miroslavom Lajčakom.\nVučić je saopštio da je sa Lajčakom razgovarao o krizi na Kosovu i Metohiji i najavio da će o svemu što se zbiva na severu pokrajine uskoro obavestiti javnost.\n„Sa specijalnim predstavnikom Evropske unije za dijalog Beograda i Prištine i druga regionalna pitanja Zapadnog Balkana Miroslavom Lajčakom razgovarao sam o teškoj krizi na Kosovu i Metohiji“, naveo je predsednik, objavljeno je na Instagram nalogu buducnostsrbijeav.\nVučić je najavio da će „o svemu što se zbiva na severu pokrajine uskoro obavestiti javnost“.\nKako je planirano, Lajčak će se u Beogradu sastati i sa predstavnicima međunarodne zajednice u Beogradu, kao i sa predstavnicima poslovne zajednice i civilnog društva.\nPrva reakcija Brisela\nOn dodaje da se specijalni predstavnik EU, Miroslav Lajčak, trenutno nalazi u Beogradu gde će se u 14 časova sastati se predsednikom Vučićem, kao i da se Lajčak poslednjih sati čuo sa političkim liderima u Prištini povodom situacije.\nStano je odgovarajući na pitanje Tanjuga o situaciji na administrativnim prelazima između severa KiM i centralne Srbije, poručio da je sloboda kretanja jedna od osnova EU i da se od Beograda i Prištine očekuje da promovišu tu slobodu u regionu.\n”Pozivamo obe strane da se uzdrže od jednostranih akcija i da spuste tenzije, odmah. Takođe, pozivamo obe strane da svim pitanjima bave kroz dijalog u Briselu i da ga koriste kao platformu za rešavanje svih otvorenih pitanja koje imaju međusobno, uključujući i slobodu kretanja i tablice”, kaže Stano.\n”EU očekuje da Kosovo i Srbija izgrade atmosferu pogodnu za pomirenje , regionalnu saradnju i dobrobit građana. To je ključno za postizanje sveobuhvatnog pravno obavezujućeg sporazuma kome posredujemo i koji će omogućiti konačnu normalizaciju odnosa između Srbije i Kosova”, zaključio je Stano.\n”Kroz istoriju dijaloga i odnosa Beograda i Prištine videli smo međusobna optuživanja. Zato naglašavamo da se sva otvorena pitanja rešavaju kroz dijalog kome posreduje EU i to se odnosi na obe strane. To je jedni put napred. U suprotnom biće stalno konfrontacija, a mi to ne želimo u našem neposrednom susedstvu”, zaključuje Stano.\nReakcija američke ambasade u Prištini\nAmbasada Sjedinjenih Američkih Država u Prištini pozvala je Kosovo i Srbiju na smanjenje tenzija odmah, bez odlaganja.\n„Pridružujemo se pozivu Evropske unije Kosovu i Srbiji na uzdržanost, uzdržavanje od daljih jednostranih akcija i smanjenje tenzija – odmah, bez odlaganja“, poručeno je na Tviter nalogu ambasade SAD na Kosovu.\nIzvor Kosovo onlajn, 20. septembar 2021.\nPreporučujemoAljbin Kurtiamerička ambasadaBriselski sporazumBrnjakEUJarinjeKosovo i MetohijaPeter Stanoregistarske tabliceROSUSrbi sa Kosova i Metohijeupad ROSU na sever KiM


FoNet portal :: Pretraga / tagId=43376\nTag: izazovi, Pogodaka: 13\nNismo sami u izazovima\nDok naši životni problemi i izazovi ostaju, tešimo se saznanjem da "nismo sami", da nas Bog voli i iskupljuje "da povratimo dostojanstvo kao deca", poručio je poglavar Rimokatoličke crkve papa Franjo, koji je večeras služio misu Baziliki Svetog Petra u Vatikanu.\nIzazovi u 2022.\nU ovoj godini uspeli smo da na svim poljima ostvarimo značajne rezultate i da sa puno optimizma uđemo u sledeću godinu, koja nosi svoje izazove i na spoljnopolitičkom i geopolitičkom planu, kao i planu pandemije, energetske krize i klimatskih promena, izjavio je danas predsednik Skupštine Srbije Ivica Dačić.\nNBS o oceni MMF\nMisija Međunarodnog monetarnog fonda ocenila je da se privreda Srbije odlično nosi sa izazovima koje je nametnula pandemija koronavirusa, saopštila je Narodna banka Srbije.\nUloga UN važnija nego ikada\nPredsednik Skupštine Srbije Ivica Dačić ocenio je danas da je uloga UN u svetu koji se suočava sa kompleksnim izazovima važnija nego ikada i da je samo zajedničkim aktivnostima moguće naći rešenja za sve krizne situacije s kojima se suočava.\nJača saradnja sa NATO\nVlada Crne Gore je posvećena jačanju i unapređenju saradnje sa Alijansom, poručio je potpredsednik Vlade Crne Gore Dritan Abazović u Rimu, posle razgovora sa generalnim sekretarom NATO Jensom Stoltenbergom na marginama konferencije Globalne koalicije.


Reklamne trakice i elementi - Priprema, štampa i distribucija - Grom\nReklamne trakice i različiti elementi, kao što su držači za identifikacionu karticu, deo su raznolike Grom Trade ponude i predstavljaju odličan promo materijal za Vašu firmu, brend, organizaciju ili događaj. Naime, uglavnom svaka firma ima identifikacione kartice, pa su reklamne trakice i elementi idealan način za promociju firme i brenda.\nTrakica za mobilni telefon i ključeve, 20 mm\nTakođe, prilikom registracije na bilo kom događaju, polaznici dobijaju reklamne trakice na kojima je uglavnom prikačen držač za identifikacionu karticu, pa su trakice i elementi odličan vid promocije, jer ljudi nose identifikacione kartice uglavnom oko vrata i tako predstavljaju hodajuću reklamu za Vaš brend, uslugu ili proizvod.\nReklamne trakice i elementi – praktična namena\nTrakice su danas veoma funkcionalne, jer pored toga što je na njih neretko zakačen identifikacioni dokument, one se mogu koristiti i za mobilne telefone i ključeve, predmete bez kojih je danas gotovo nemoguće zamisliti život. Reklmane trakice za ključeve i telefon, kao i za identifikacionu karticu, mogu biti različitih boja, debljine i dužine, pa možete izabrati onu koja je u skladu sa svim Vašim zahtevima i željama.\nU našoj raznolikoj ponudi reklamnog materijala možete pronaći i reklamne uloške za identifikacione kartice najrazličitijih dimenzija koje su na svakom seminaru, konferenciji, a sve češće i na svakom poslu veoma neophodni.\nZadovoljstvo klijenata i dugotrajnost proizvoda su nam na prvom mestu, pa smo u poslovanje i proizvodnju uključili najkvalitetnije materijale i brendove. Stojimo Vam na raspolaganju za pitanja, informacije i porudžbine, pa budite slobodni da nas kontaktirate slanjem upita sa našeg sajta. Rado ćemo odgovoriti na Vaša pitanja, ideje i zahteve u vezi sa reklamnim trakicama i različitim elementima, kao i drugom promotivnom opremom koju ćemo personalizovati po Vašoj želji.


Hm... on Mon Nov 28, 2011 4:27 pm\nNasilje na Kosovu ugrozilo nastavak dijaloga Beograda i Prištine koji je zakazan za sredu u Briselu. Dačić: Moja ostavka je na raspolaganju. Srbe treba braniti.\nNASTAVAK dijaloga Beograda i Prištine koji je planiran za sredu u Briselu žestoko je ugrožen eskalacijom nasilja na severu Kosova.\nZvanični Beograd poručuje da akcija uklanjanja barikada koju su pokušali pripadnici Kfora ne doprinosi iznalaženju kompromisnog rešenja i da incidenti rade protiv razgovora.\nIvica Dačić, zamenik predsednika Vlade, stavio je na raspolaganje svoju ostavku predsedniku države i premijeru ako smatraju da je izjavom da će Srbija braniti Srbe na Kosovu i ratom, ugrozio nacionalne i državne interese:\n- Današnji događaji na Kosovu dokazuju da sam bio u pravu kada sam govorio da se ne sme iz Beograda slati poruka da Srbija više nikada neće ratovati.\nDačić kaže da ne može da veruje da je ikome palo na pamet da silom uklanja barikade sa puteva u trenutku kada je ponovo profunkcionisao dijalog Beograda i Prištine.\n- Kao da neko namerno želi da zaoštri situaciju, ali Srbi treba da zadrže hladnu glavu i da ne reaguju na provokacije, jer je razgovor jedini način za rešavanje problema na Kosovu i Metohiji. Ali, Srbija ne može ići u EU pljujući na sebe - rekao je zamenik premijera.


10.10.2018 u 18:38\nMali format, veliki utisak\n– Najveći izazov u ovoj situaciji bio je kako postići to da skulptura malog formata ostavi utisak monumentalnosti na publiku. Za vajarsku minijaturu „Bezdan” koristio sam najpoznatiji beli kineski mermer, a tamna mrlja koja asocira na dubinu, nešto beskonačno, bez dna, od crnog je mermera. Ona nije nalepljena, već je umetnuta vešto u beli kamen – kaže Rade Pilipović, vizuelni umetnik iz Beograda, dobitnik nagrade za višegodišnji doprinos razvoju umetničkog izraza u skulpturi malog formata, u okviru manifestacije Majdan art, održane 18. put septembra meseca u Majdanpeku. Ova nagrada je ravnopravno pripala i Mileni Milošević, profesorki umetnosti iz Meksika, za rad „Jelly fish I, II”. Milena Milošević nam nije bila dostupna jer živi u inostranstvu, ali Rade Pilipović nastanjen u Beogradu\n04.10.2018 u 21:42\nNekome omaž, nekome koske\nVeć nekoliko dana Francuzi se opraštaju od Šarla Aznavura, poslednjeg među velikim šansonjerima koji je preminuo u ponedeljak, kao što su se danima, a onda i mesecima opraštali od Džonija Holideja, za koga tek spremaju veliki omaž povodom godišnjice smrti 6. decembra. Pale se sveće na trgovima u čast Aznavura, na francuskoj televiziji je u ponedeljak to bila apsolutno udarna vest i ne samo vest nego hronika bez kraja koja je bacila u senku sve druge makar se radilo o senzacionalističkim temama tako atraktivnim za medije u vremenu u kome živimo. Omaž Aznavuru planiran je za petak u Palati invalida u Parizu i zamišljen u razmerama nacionalne ceremonije na kojoj će govoriti i predsednik Makron. Mnogi su predviđali da će čak i nadmašiti ispraćaj priređen u decembru prošle godine Džoniju\n26.09.2018 u 10:10\nHokni najskuplji živi umetnik?\nDa li će slavni britanski slikar Dejvid Hokni u 81. godini postati najskuplji živi umetnik znaće se u novembru. Naime, slika još uvek aktivnog Britanca procenjena je na 80 miliona dolara. Ukoliko delo iz 1972. godine „Portret umetnika (Bazen sa dve figure)” „Portrait of an Artist (Pool with Two Figures)” u novembru, na aukciji u njujorškom „Kristiju” dostigne ovu cifru, Hokni će postati najvredniji živi umetnik, preneli su svetski mediji. Slika „Portret umetnika” do sada je najskuplje procenjeno delo Hoknija\n23.09.2018 u 18:55\nMuškarac u Firenci udario Marinu Abramović slikom u glavu (VIDEO)\nFIRENCA - Poznatu srpsku umetnicu performansa Marinu Abramović jedan muškarac je udario u glavu slikom u dvorištu muzeja „Palaco Stroci” u Firenci, a direktor te ustanove Arturo Galansino naveo je da Abramović tom prilikom nije povređena, prenosi Tanjug. „Sve je u redu”, napisao je na Tviteru Galansino, inače kustos restrospektive o Marini Abramović u tom muzeju, prenosi AP. Italijanski mediji navode da je slika, s drvenim ramom, portret ove umetnice koji je naslikao napadač. Galansino je rekao da Marina Abramović, koja svoje telo koristi kao umetnički medijum, želi da tog muškarca pita zašto je to uradio. Policija je pokrenula istragu o ovom incidentu, navodi američka agencija. Italijanski list „Korijere dela sera” piše da se napadač, čije ime nije objavljeno, dva puta\n23.09.2018 u 07:10\nNa sajmu u Beču radovi srpskih umetnika\nMeđu 27 zemalja koje će se od 27. do 30. septembra predstaviti na velikom sajmu savremene umetnosti u Beču prvi put će se u ulozi samostalnog izlagača naći i predstavnik iz Srbije – galerija „Rima”. U sali „Marks”, na smotri poznatijoj pod imenom „Viennacontemporary”, koja je sve popularnija i jedna je od najuglednijih u Evropi u domenu vizuelne umetnosti, biće izložena dela Đorđa Ivačkovića, Mihaela Milunovića i Ivana Šuletića, objedinjena u kustoskom projektu koji je odobren na konkursu organizatora, a čiji je autor Nevena Martinović, istoričarka umetnosti i kustoskinja galerije. Prema njenoj zamisli, ideja je da se prikaže heterogenost savremene umetničke scene i da se ukaže na kontraste i komplementarnosti koji se pojavljuju u izložbenom međuodnosu radova pomenutih umetnika, čiji rad\n11.09.2018 u 21:41\n„Skrivene poruke” Brace Bonifacija\nBraca Bonifacije, poznati kanadski umetnik našeg porekla, poklonio je 24 svoja dela Muzeju grada Beograda. Upravo te slike izložene su premijerno do 15. oktobra u Konaku kneginje Ljubice, objedinjene pod naslovom „Skrivene poruke – slike Brace Bonifacija iz kolekcije Muzeja grada Beograda”. Izložbom su obuhvaćeni radovi iz svih faza Bonifacijevog stvaralaštva, nastali u periodu od 1979. do 2015. godine, predstavljajući na taj način svojevrstan presek njegovog opusa. Slikana uglavnom u duhu apstraktnog ekspresionizma, Bonifacijeva platna velikog formata imaju specifičan spoj evropske apstraktne umetnosti i severnoameričkog pop-arta. U svojim radovima koristi elemente simbolizma i figurativnog slikarstva kako bi izrazio različite misli i emocije, a još od najranijih dana fasciniran je\nVelike stvari dešavaju se i u malim gradovima\nKultura u tri reči, bio je moto ovogodišnjih „Raških duhovnih svečanosti”, koje su u Raški održane od 15. do 20. avgusta, i upravo taj moto odražava tradiciju ove manifestacije koja traje 25 godina. Dovoljno je nabrojati samo neka od imena dobitnika priznanja „Stefan Prvovenčani”, koje se u okviru „Raških duhovnih svečanosti” dodeljuje od 2000. godine, da bi se stekao uvid u to da je prava kultura ugrađena u njihove temelje. Vizije ovih umetnika grade unutarnji čovekov univerzum i pozivaju na suočavanje sa savešću, njihova književna, slikarska, arhitektonska i muzička dela odražavaju mišljenje i pamćenje, lepotu koja oplemenjuje. Među dobitnicima nagrade „Stefan Prvovenčani” su: Svetislav Božić, Bata Mihajlović, Mihajlo Đurić, Emir Kusturica, Slobodan Rakitić, Miodrag Pavlović,\nItalijanska desnica oštro se usprotivila posteru koji je umetnica Marina Abramović osmislila za 50. regatu „Barkolana” u Tršćanskom zalivu, na kojem se vidi kako drži belu zastavu sa natpisom „Svi smo na istom brodu”. Desničari su okarakterisali poster Marine Abramović kao „političku propagandu”, a posebno oštro je reagovao zamenik gradonačelnika Trsta Paolo Polidori, inače član ultradesničarske Lige, koji je na Fejsbuku objavio da je „neprihvatljivo, ružno i nemoralno praviti političku propagandu od događaja koja pripada čitavom gradu”. Polidori je, kako je naveo „Art Newspaper”, uporedio dizajn Abramovićeve sa slikama pokojnog kineskog komunističkog lidera Mao Cedunga. Regata Barkolana, koja se održava od 1969. godine i jedna je od najvažnijih\n07.08.2018 u 21:41\nAnselm Kifer na Oktobarskom salonu\nOktobarski salon, 57. po redu, otvara se za pet nedelja pod naslovom „Čudo kakofonije”. Kako nam je najavljeno iz Kulturnog centra Beograda, organizatora smotre, među 72 umetnika iz različitih zemalja sveta Gunar Kvaran i Danijel Kvaran, umetnički direktori i kustosi izložbe, u Beograd dovode i Anselma Kifera, jednog od najpoznatijih nemačkih savremenih umetnika. Upravo će se njegov rad „Ženske ekstaze” naći u galeriji Srpske akademije nauka i umetnosti. U svom bogatom i monumentalnom opusu koji spaja umetnost, književnost, slikarstvo i skulpturu, Anselm Kifer (1945, Donauešingen) govori o identitetu i istoriji posleratne Nemačke. Kako kažu iz KCB-a, autor koristi širok spektar materijala, uključujući fotografije, ugalj, katran, olovo, pesak i sušene biljke, kao i drvorez, tehniku sa


Paunović: Nastavak saradnje sa organizacijama civilnog društva na polju ljudskih prava | Kancelarija za ljudska i manjinska prava\nPaunović: Nastavak saradnje sa organizacijama civilnog društva na polju ljudskih prava\nBeograd, 27. septembar 2018. - Od samog osnivanja rad Saveta Vlade za praćenje UN preporuka za ljudska prava je otvoren za dijalog sa organizacijama civilnog društva i zalaže se za izgradnju efikasnog modaliteta za njihovo uključivanje u sve aktivnosti ovog saveta, istakla je direktorka vladine Kancelarije za ljudska i manjinska prava Suzana Paunović na danas održanoj konferenciji „Mehanizam za unapređenje ljudskih prava u Srbiji - koraci ka primeni preporuka upućenih Srbiji u trećem ciklusu UPR“.\nPaunović je ovom prilikom još jednom naglasila da je uspostavljanjem Saveta Vlade za praćenje UN preporuka za ljudska prava ispunjena preporuka iz drugog ciklusa Univerzalnog periodičnog pregleda.\nU cilju efikasnijeg praćenja sprovođenja preporuka, uz podršku Misije OEBS-a u Srbiji i Tima za ljudska prava UN u Srbiji, kreirana je i Platforma organizacija za saradnju sa mehanizmima UN za ljudska prava koja broji 16 organizacija civilnog društva, navela je Paunović.\nPaunović ocenjuje da će ova Platforma doprineti boljem sagledavanju i sprovođenju obaveza koje je Srbija preuzela ratifikacijom konvencija UN i dati uvid u podatke na lokalnom nivou.\n- U narednom periodu predstoji nam zajednički rad na razvijanju odgovarajućih indikatora u oblasti ljudskih prava koji treba da omoguće da se postigne objektivna procena sopstvenog napretka postignutog u osiguravanju uživanja ljudskih prava, zaključila je Paunović.\nKako navodi Paunović, upravo iz tog razloga važno je da indikatore razvijamo u inkluzivnom procesu, koji uključuje i predstavnike resornih državnih organa zaduženih za realizaciju preporuka, organizacija civilnog društva i nezavisnih državnih organa.\nDo narednog ciklusa Univerzalnog periodičnog pregleda predstoji nam sprovođenje 175 preporuka u oblasti ljudskih prava, istakla je Paunović i izrazila nadu da će saradnja Vlade sa Platformom, ali i drugim akterima u ovom procesu, doprineti da preuzete obaveze budu sprovedene u potpunosti.\nKarla Robin Herši, stalna koordinatorka Ujedinjenih nacija u Srbiji pohvalila je uspostavljanje modaliteta saradnje Vlade Srbije sa organizacijama civilnog društva u praćenju preporuka za ljudska prava. Ona je podsetila da se ove godine obeležava 70.godišnjica od usvajanja Univerzalne deklaracije o ljudskim pravima.\nAndrea Oricio, šef Misije OEBS-a u Srbiji istakao je da će Misija OEBS-a nastaviti da pruža podršku kako radu samog Saveta Vlade, tako i radu Platforme organizacija za saradnju sa mehanizmima UN za ljudska prava, a u cilju opšteg unapređenja stanja ljudskih prava u Srbiji.\nSonja Tošković, izvršna direktorka Beogradskog centra za ljudska prava i koordinatorka Platforme organizacija za saradnju sa mehanizmima Ujedinjenih nacija za ljudska prava, predstavila je aktivnosti ove Platforme na praćenju preporuka. Ona je kao vrlo značajno istakla partnerstvo Vlade i civilnog sektora u ovom složenom procesu, jer je cilj isti a to je opšte unapređenje stanja ljudskih prava u Srbiji.\nKonferenciju je organizovala Platforma organizacija za saradnju sa mehanizmima UN za ljudska prava, uz podršku Misije OEBS u Srbiji i Tima za ljudska prava UN u Srbiji.


26-05-2022 20:04 Svet Region\n„Stvorena je srpsko-hrvatska sprega u BiH, koja uključuje i Zagreb i Beograd, koketiranje sa Rusijom, podrivanje pozicije visokog predstavnika i slabljenje međunarodnog faktora koji stabilizuje situaciju u BiH,“ kaže Bakir Izetbegović.\nU opširnom obraćanju na sednici glavnog odbora SDA, povodom 32 godine od njenog osnivanja, Izetbegović je govorio i o navodnom projektu "srpski svet" na Balkanu i ocenio da je to, kako je rekao, očigledan odgovor, odnosno lokalna inačica „ruskog sveta".\n„Dugo se kuva i priprema novi talas velikosrpskog nacionalizma u trouglu Srbija-BiH-Crna Gora", tvrdi Izetbegović.\nTvrdi i da se "velikosrpski nacionalizam prilagođava i opstaje i u demokratiji i civilizovanom okruženju, oscilira, povlači se i oživljava sa svakom promenom, a svaku krizu koristi da protera i nadvlada sve što nije srpsko".\nStvorena je, kako kaže, srpsko-hrvatska sprega u BiH, koja uključuje i Zagreb i Beograd, koketiranje sa Rusijom, podrivanje pozicije visokog predstavnika i slabljenje međunarodnog faktora koji stabilizuje situaciju u BiH.\nOdgovor na Kličkovu uvredu za Srbiju pročitajte OVDE.\n"Izetbegović je vođa radikalnih islamista u BiH"


Schmidt: Donio sam odluku koja rješava finansiranje svih narednih izbora - Kameleon M&M\nVisoki predstavnik u Bosni i Hercegovini Christian Schmidt nametnuo je odluku o finansiranju Općih izbora 2022. godine poništavajući odluku Ministarstva finansija BiH da CIK-u alocira samo 9,5 miliona KM. Objavljujući svoju odluku kazao je i da oni koji blokiraju izborni proces moraju odgovarati.\n“Primio sam k znanju odluku koju je sa zakašnjenjem jučer donijelo Vijeće ministara, a koja se čini korak u pravom smjeru. Gledajući odluku vidio sam da je dobra, ali da nije dovoljno dobra. Nakon što sam prikupio detaljne informacije na zajedničkom sastanku s Ministarstvom finansija i CIK-om, sasvim mi je jasno da planirana sredstva nisu dovoljna,” rekao je Schmidt.\nS obzirom na to, on navodi da je potrebno hitno osigurati sav novac, odnosno svih 12,5 miliona KM.\n“Ovom odlukom nalažem sljedeće. CIKBiH dobit će iznos od 12,5 miliona KM koji je inicijalno određen za izbore kao posebna alokacija, ali to ne uključuje dalja izdvajanja koja bi mogla biti potrebna za organizovanje izbora. Moje odluke pravosnažno mijenjaju odluku Vijeća ministara i dodjeljuju cijeli iznos CIK-u, a osiguravaju se i trajna sistemska rješenja za automatsko i kontinuirano finansiranje izbora,” naveo je on.\nNavodi da odluke o izdvajanju novca za izbore 2022. i o rješavanju problema finansiranja ubuduće, stupaju na snagu čim budu objavljene na web stranici OHR-a.\n“Nisam zadovoljan što sam morao donijeti ovu odluku. Moram reći da ovo nije dobro jer pokazuje da odgovorni nisu bili u stanju organizovati nešto što je samo po sebi proceduralna stvar,” rekao je Schmidt.\nZatim je naglasio da “svako ko misli da može igrati političke igre sa osnovama demokratije mora odgovarati.”\n“Međunarodna zajednica će to pomno pratiti. BiH se nalazi na ključnoj tački historije u kojoj je u prilici da priđe bliže EU, ali bi za to prvo trebalo da bude u stanju sama organizovati svoje izbore,” zaključak je Christiana Schmidta.\nchristian schmidt cik planirana sredstva vijeće ministara visoki predstavnik


Ivo Josipović: Srbija ne može u EU ako ne prizna Kosova - Jutarnji GLASnik\nBivši predsednik Hrvatske Ivo Josipović izjavio je da su odnosi Srbije i Hrvatske znatno lošiji nego pre nekoliko godina i poručio da je Tribunal u Hagu bar za deo zločina doneo pravdu. Naveo je da Srbija ne može u EU bez priznanja Kosova.\nJosipović je za list „Danas“ rekao da su u vreme njegovog i mandata bivšeg predsednika Srbije Borisa Tadića učinjeni značajni pomaci u poboljšanju odnosa dve zemlje, ali da smo trenutno svedoci kako predsednici obe države koriste svaku priliku za „podbadanje i podizanje tenzija“.\n– U obe zemlje imamo retroproces rehabilitacije i slavljenja poraženih pronacističkih snaga, ustaša i četnika. Mediji, navijači, komentatori raznih vrsta, svi sekundiraju huškaškim politikamaJednom rečju, pokazalo se da neki dosegnut bolji nivo odnosa nije zauvek i da zavisi od trenutnih politika koje prekogranična prepucavanja i raspirivanje niskih strasti populistički koriste za unutrašnju politiku – rekao je Josipović za „Danas“.\nUpitan da li će Hrvatska kočiti ulazak Srbije u Evropsku uniju, on je odgovorio da to ne bi trebalo da se dogodi i da veruje da će „prevladati zdrav razum“, jer bi članstvo Srbije podiglo sigurnost regiona i ojačalo ekonomije dve zemlje.\n– Ulazak Srbije bez da prizna Kosovo, značilo bi da Kosovo nikada neće biti članica EU. Takva redukcija projekta ujedinjene Evrope najvećem broju sadašnjih članica EU nije prihvatljiva – kazao je on i dodao da se nada da će obe države što pre ući u EU.\n– Neki su nepotrebno optuženi i kasnije pušteni, drugi, iako zaslužuju međunarodnu osudu, izmakli su pravdi. S druge strane, Hag je barem za deo zločina doneo pravdu – rekao je Josipović i dodao da je za njega presuda generalu Ratku Mladiću kojom je osuđen na doživotni zatvor za zločine u BiH bila očekivana.\n– Presuda je potpuno očekivana i realno odslikava Mladićevu ulogu u ratu u BiH. Nažalost, zločini koje je počinio u Hrvatskoj nisu obuhvaćeni presudom – rekao je bivši hrvatski predsednik.\nTagged EU, ivo josipović, KOSOVO, SRBIJA


Šta kada i zvanični državni organi objave saopštenja sa netačnim tvrdnjama? | MC_ONLINE\nŠta kada i zvanični državni organi objave saopštenja sa netačnim tvrdnjama?\npovjerenje u institucije\nKako pristupati saopštenjima i informacijama za medije čiji su izvor javne institucije?\nMnogo je poslednjih meseci u regionalnim javnim glasilima bilo reči o tome zašto građani ovog dela sveta u tako velikom procentu odbijaju da se vakcinišu COVID-19, i time ugrožavaju živote i sebe i drugih. Nabrajaju se razlozi koji se tiču slabe obrazovanosti, niskog stupnja medijske pismenosti, odnosno sklonosti ka lažnim vestima i teorijama zavere, ali stručnjaci vele da je zapravo najdominantniji uzrok – to što su građani izgubili poverenje u državu i njene institucije.\nStručnjaci kažu: isuviše smo često bili svedoci da ljudi na vlasti zloupotrebljavaju institucije zarad vlastitih ili interesa krupnog kapitala, te su građani stekli utisak da su „obični ljudi“ tek potrošno sredstvo za ostvarivanje profita. Isuviše smo često bili svedoci da institucije saopštavaju propagandne neistine ili poluistine, da bi im se bespogovorno verovalo, pogotovo u ovako kompleksnim i konfuznim periodima kakvo je pandemijsko doba, kada se i naučne informacije nekada međusobno potiru.\nDržava u kojoj građani nemaju poverenja u institucije ne može se zapravo ni nazvati državom u punom smislu te reči, pogotovo ne funkcionalnom. A neka nedavna istraživanja, recimo, pokazuju da samo 15 posto građana Srbije ima poverenje u pravosudne institucije, što su više nego zabrinjavajući podaci.\nNisu ni mnogo povoljniji rezultati kada se govori o poverenju građana u zdravstvene vlasti i institucije u kontekstu pandemije. Iako Svetska zdravstvena organizacija dugo već vodi globalnu kampanju kojom poručuje građanima da veruju zvaničnim državnim organima a ne vestima, informacijama i savetima koji dobijaju preko društvenih mreža i drugih alternativnih izvora – ne treba se čuditi što ona nema tako velikog uspeha na ovim prostorima.\nOvdašnji zvanični organi često daju konfuzne, kontradiktorne izjave i informacije, donose nelogične i neprincipijelne mere, da je teško u njih imati puno poverenje. Na kraju, odbijaju i da pokrenu sveobuhvatnu kampanju za promociju vakcinacije, jer ne žele da se konfrontiraju sa brojnima koji su protiv vakcinacije, a koji predstavljaju značajno biračko telo, a često mediji pod kontrolom vlasti promovišu antivaksere, pogotovo u Srbiji.\nKoliko su informacije koje dolaze od državnih organa problematične, da ne kažemo lažne, najbolje govori zvanična statistika države Srbije o broju umrlih od COVID-19. Na oficijelnom sajtu se netačno navodi da taj broj iznosi 9.000, iako je samo Ministarstvo zdravlja svojevremeno priznalo da je samo u toku 2020. godine od infekcije prouzrokovane ovim virusom umrlo čak 10.000 ljudi. Tačnije, državna Komisija za analizu smrti tokom pandemije, osnovana pod pritiskom javnosti, konstatovala je da je od virusa prošle godine preminulo 10.356 ljudi u Srbiji, a to je zvanično saopštio ministar zdravlja Zlatibor Lončar. Ovo, međutim, nije smetnja da se i dalje na zvaničnom sajtu nalaze (dokazano) pogrešne brojke i da ih mediji i dalje citiraju, navodi u razgovoru za Mediacentar Sarajevo urednica beogradskog portala „Raskrikavanje“ Vesna Radojević. Inače, istraživački portali u Srbiji još prošle godine su izveštavali o tome da država krije stvarne podatke o broju preminulih od COVID-19, odnosno da na dnevnom nivou saopštava neistine.\nPandemija otvorila važno pitanje\nPandemija je zapravo samo ponovo otvorila važno pitanje za medijske profesionalce, a ono glasi: kako se ophoditi prema informacijama i saopštenjima čiji su izvor državni organi i javne institucije? To pitanje je veoma bitno pogotovo u kriznim situacijama, kada prenošenje pogrešne ili poluistinite informacije, odnosno propagandnog spina, može imati ozbiljne posledice u stvarnosti.\nZa propagandne medije pod kontrolom vlasti ovo pitanje nije odveć relevantno, jer će oni informacije i saopštenja organa vlasti i javnih institucija prenositi i snažno plasirati čak i ako imaju podatke da oni u sebi sadrže neistine ili poluistine. Ti mediji, svakako, ne drže do novinarskog kodeksa, koji ih obavezuje na odgovornost prema čitaocima, slušaocima i gledaocima, a i zakoni koji uređuju oblast javnog informisanja im idu u korist. Zakoni navode da za štetu prouzrokovanu objavljivanjem neistinite ili nepotpune informacije koja potiče od državnog organa ne odgovara medij nego organ od kojeg je informacija potekla, što je i logično.\nMeđutim, za medije i novinare koji drže do svoje profesije i njenih etičkih smernica, ovo je međutim veoma važno i kompleksno pitanje, na koje nema jednoznačnog odgovora. Ono nije dovoljno obrađeno ni u postojećim regionalnim novinarskim kodeksima, u kojima se podrazumeva da su saopštenja i informacije dobijene od vlasti relevantne i proverene. Svakako bi stoga ove kodekse trebalo u ovom pogledu usavršiti, posebno ukoliko živimo u društvu u kojem postoji opravdana sumnja da su državni organi i javne institucije sklone da putem javnih objava dezinformišu građane, bilo da to rade sa jasnom namerom i ciljem, bilo da to rade iz nekog drugog razloga.\nStručnjaci tvrde da su lažne vesti uopšte veoma opasne po demokratiju i da onemogućavaju javni dijalog, a posebno su štetne ukoliko dolaze od državnih institucija. Zapadne države su razradile brojne mehanizme za zaštitu od lažnih vesti, ali se nisu bavile time kako da se građani i mediji zaštite od države i njenih dezinformacija. U svakom slučaju, kažu stručnjaci, mediji (a to se odnosi i na građane) moraju javnim informacijama i saopštenjima prilaziti sa neophodnom pozornošću, da – ukoliko je to moguće – provere informacije, a u slučaju njihovog prenošenja – da se na neki način ograde od njih, jasno navodeći izvor.\nProaktivno novinarsko delovanje u ovom slučaju podrazumeva i da se obelodani i argumentuje da su određene javne tvrdnje i informacije – ukoliko se ispostavi da je to tako – neistinite, poluistinite ili neproverene. Dobra vest je da nove tehnologije omogućavaju novinarima da lakše proveravaju dobijene informacije, a loša je što to novinari retko koriste, kao i što je informacijama koje se dobijaju od određenih državnih organa (recimo, policija, pravosuđe) zaista teško proceniti validnost.\nNavedimo jedan nedavan, drastičan primer u kojem državni organ Srbije širi dezinformacije u propagandne svrhe. Tako je, recimo, ministar policije Srbije Aleksandar Vulin, nakon što ga je predsednik Srbije Aleksandar Vučić zamolio da povuče iz procedure Nacrt zakona o unutrašnjim poslovima, saopštio sledeće, što je objavljeno na sajtu Ministarstva unutrašnjih poslova:\n“Obaveštajnim radom došli smo do informacija da je nekoliko stranih zapadnih obaveštajnih službi preko svoje agenturne mreže u medijima, nevladinim organizacijama i političkim partijama izvršilo medijsku pripremu za organizaciju nasilnih protesta koji za cilј imaju destabilizaciju Srbije. Nјima srpske glave nisu bitne i spremni su da ih bacaju u besmislenim sukobima”, naveo je Vulin.\nNezavisnim medijima u Srbiji je bilo sasvim jasno da se ovakvo saopštenje ne sme preneti bez redakcijske ograde i mišljenja nezavisnih stručnjaka, dok su ga mediji bliski vlasti preneli u celini, bez ikakve ograde.\nIako se ne radi o lažnim vestima već o tvrdnjama, javnost Srbije su prošle godine “zabavljala” saopštenja Ministarstva kulture i informisanja, koje su se – kroz pero bivšeg ministra Vladana Vukosavljevića – obračunavala sa političkim neistomišljenicima, pa čak i opravdavala nasilje koje se desilo kada je grupa huligana uništila jednu “antisrpsku” strip-izložbu u Zemunu.\nNe treba posebno podsećati koliko su mediji i novinari bili zasipani lažnim ili spinovanim informacijama tokom ratnih sukoba devedesetih, i koliko se protiv državne propagande bilo teško boriti. A odgovornost je bila ogromna. Naime, nekritičkim prenošenjem informacija dobijenih od državnih organa vrlo ste lako mogli biti pretvoreni u sredstvo ratnog huškanja.\nNe treba ni podsećati da iza mnogih lažnih vesti objavljenih u medijima bliskim vlasti (Srbija je apsolutni šampion u produkciji lažnih vesti) stoji državni aparat, odnosno vlast, koja želi da obmanom javnosti obezbedi sebi korist i dezavuiše političke protivnike. Time, kao ni neistinama koje izriču političari se u ovom tekstu ne bavimo, ali je važno spomenuti ove činjenice.\nKrizne situacije – potrebna dodatna pažnja\nPodgoričke „Vijesti“ su 5. septembra objavile vest o bacanju „molotovljevog koktela“ na policiju tokom nemira na Cetinju, a povodom ceremonije ustoličenja mitropolita crnogorsko-primorskog Joanikija u crnogorskoj prestonici. Informacija o „molotovljevom koktelu“ dospela je rano ujutro iz kabineta premijera Crne Gore Zdravka Krivokapića, koji je kasnije rekao da je ona bila i povod da naredi policiji da se protiv demonstranata upotrebe suzavci, gumeni meci i šok-bombe. Ova vest je, međutim, bila lažna vest, koliko god snimak navodne eksplozije „koktela“ koje su „Vijesti“ sutradan objavile bio autentičan, jer je on napravljen nekoliko sati nakon premijerovog saopštenja.\nO ozbiljnoj zavrzlami i kruženju dezinformacija i neproverenih vesti povodom nemira na Cetinju svedoči i tekst objavljen u „Vijestima“, a u kojem redakcija tog dnevnog lista traži od vlasti da jasno i glasno kaže istinu o „molotovljevom koktelu“. Na tu molbu vlast do danas nije dala adekvatan odgovor. Taj slučaj, dakle, ni do danas nije razjašnjen, a polovinom septembra uhapšen je, pa je potom pušten da se brani sa slobode, jedan građanin-demonstrant koji je navodno imao „molotovljev koktel“ kod sebe.\nDogađaji na Cetinju služe i dugo će još služiti za međusobne veoma teške obračune vlasti i opozicije, a ovo zbitije – kako god ga tumačili – treba medijske profesionalce još jednom da podseti koliko treba biti oprezan sa saopštenjima zvaničnika, pogotovo u kriznim situacijama i u kontekstu snažnih političkih podela. Prenošenje dezinformacija može da prouzrokuje teške posledice na terenu, pa čak i da ugrozi ljudske živote. Počesto državni organi znaju da manipulišu medijima tako što im, pod firmom ekskluziviteta, dostavljaju lažne ili poluistinite informacije.\nIako drastičan, crnogorski slučaj je samo jedan od brojnih koji pokazuju da informacije koje dolaze od zvaničnih organa mogu da budu neistinite i štetne. Neki drugi primeri su benigniji, a neki čak i pomalo komični, ali i oni svedoče da je oprez – neophodan!\nElma Murić iz bosanskohercegovačkog portala Raskrinkavanje podseća nas kako je u januaru Turistička zajednica Srednjobosanskog kantona medijima uputila saopštenje u kojem je planinu Vlašić opisala kao “prvu bosanskohercegovačku corona-free destinaciju”. Tu informaciju je potom bez ikakve provere ili kritičke distance objavilo više od 70 portala. Ne treba naglašavati koliko je takva netačna informacija mogla da bude štetna za one građane koji bi mogli da pohitaju na Vlašić, verujući da će tako biti zaštićeni od virusa.\nOna navodi još jednu lažnu vest koja je nedavno našla mesto u zvaničnim saopštenjima javnih institucija. Tako je, recimo, veliki broj medija preneo objavu sarajevske Opštine Stari grad o završenoj rekonstrukciji dvorišta Gazi Husrev-begove medrese u Sarajevu, koja je sadržavala netačnu tvrdnju da je ta medresa – “najstarija obrazovna institucija u Evropi”.\nU dekonstrukciji vesti, Raskrinkavanje navodi: „Gazi Husrev-begova medresa je osnovana 1537. godine. Ginisova knjiga svjetskih rekorda izlistava Univerzitet u Bolonji kao najstariju obrazovnu instituciju u Evropi s neprekidnim kontinuitetom rada od 1088. godine, kada je ovaj univerzitet osnovan.“\nIako je ova lažna vest pre svega zabavna, ona govori o opasnoj sklonosti medija da nekritički prenose saopštenja javnih institucija, čak i ako se u njima nalaze lako proverljive neistine.\nStefan Janjić, glavni i odgovorni urednik novosadskog portala Fake News Tragač, kaže da je njegova redakcija uočila nekoliko primera u kojima su mediji, pozivajući se na saopštenja državnih institucija, praktično učestvovali u prenošenju dezinformacija.\nBrojni mediji su, recimo, u decembru 2019. godine, preneli vest Službe za odnose sa javnošću Ministarstva omladine i sporta Republike Srbije pod naslovom „Udovičić: Mladi su sadašnjost koja nas pokreće i budućnost kakvu želimo!“ Ovu rečenicu, kao ni tri direktna citata koja se prenose, ministar Vanja Udovičić međutim nije izrekao na omladinskoj konferenciji „Mladi za održiv razvoj“, kako se u vesti tvrdi, iz prostog razloga što se na toj konferenciji nije ni pojavio. Udovičić je trebalo da održi govor na skupu, ali je pet minuta pred nastup, na putu do mesta održavanja konferencije, dobio „poziv zbog kojeg nije mogao da prisustvuje ovom događaju“. Iz Službe za odnose sa javnošću Tragaču su rekli da je do greške došlo jer je vest „ranije poslata medijima i objavljena na sajtu Ministarstva“.\nJanjić navodi kao indikativno i saopštenje Vlade Srbije koje su preneli praktično svi važniji mediji, među kojima i neki nezavisni, a koje predstavlja netačno interpretirane zaključke iz UNESCO-ovog izveštaja o istraživanju i razvoju u zemljama širom sveta. Prema tom saopštenju, Srbija se navodno nalazi među prvih 15 zemalja u svetu po ulaganjima u nauku. Ta vest je lažna vest, koju Fake News Tragač dekonstruiše u tekstu „Ne, Srbija nije među prvih 15 zemalja sveta po ulaganjima u nauku“.\nKako se onda ophoditi prema saopštenjima\nNaravno da naš region nije jedinstven po tome što zvanični državni organi u svojoj komunikaciji za javnost iznose i lažne vesti, neproverene informacije, propagandne floskule, pa čak se služe i govorom mržnje. Znamo da su takvi slučajevi zabeleženi i u najrazvijenijim zemljama sveta, setimo se samo Sjedinjenih Američkih Država za vreme vladavine Donalda Trampa, koji je sa mesta predsednika najmoćnije države na planeti redovno širio lažne vesti, optužujući – nasuprot – upravo profesionalne medije da objavljuju dezinformacije. Ali, upravo na primeru SAD-a vidimo kako se profesionalni mediji mogu boriti sa dezinformacijama koje stižu iz državnih organa. Njih treba prenositi samo uz čvrstu ogradu, a neistine argumentima dekonstruisati.\n„Ako je državna institucija objavila neku ekskluzivnu informaciju od javnog značaja, koju je pritom nemoguće pouzdano proveriti drugim sredstvima, mislim da medij koji prenese takvo saopštenje i uredno navede izvor, ne može biti odgovoran ukoliko se ispostavi da je informacija netačna. Sa druge strane, ukoliko je navode iz saopštenja moguće proveriti, kao u primeru s UNESCO-ovim izveštajem za nauku, gde su mediji bili lenji da uporede zvanične rezultate istraživanja i interpretaciju rezultata koju je ponudila Vlada Srbije, tada nesumnjivo postaju učesnici propagandne aktivnosti“, kaže Stefan Janjić u razgovoru za Mediacentar Sarajevo.\nElma Murić smatra da na pitanje kako da se mediji ophode sa saopštenjima ne postoji jednostavan, niti univerzalan odgovor.\n„U praksi se mnoga saopštenja objavljuju u onom obliku u kojem su i zaprimljena, što je razumljivo kada se radi o saopštenjima u kojima se iznosi nečije mišljenje ili stav, kakva su, na primjer, stranačka saopštenja ili saopštenja u kojima se određena javna institucija očituje o nekoj aktuelnoj temi za koju je kompetentna i/ili nadležna. Ipak, smatram da se i pri prenošenju zvaničnih saopštenja mediji trebaju voditi principima koji su u skladu sa standardima profesije, uključujući i kritičko razmišljanje, provjeru navoda te nepristrasnost. Ovo je naročito bitno ukoliko se radi o saopštenju koje sadrži neku informaciju koja može uticati na zdravlje, sigurnost i dobrobit građana i građanki. Ukratko, mnogo toga zavisi od onog šta se u saopštenju iznosi, na koji način i kome je upućeno. To smo mogli vidjeti i u jednom od navedenih primjera iz naših analiza – netačna tvrdnja da na određenoj turističkoj destinaciji de facto nema virusa, to jest da se na njoj ne može zaraziti, može direktno ugroziti zdravlje i živote ljudi koji se odluče za odmor na toj lokaciji pod pogrešnim utiskom da se na njoj ne moraju pridržavati mjera zaštite. Dakle, ako postoji sumnja u navode iz zvaničnih saopštenja neke institucije ili nosioca javne funkcije, mediji su dužni da u svojim izvještajima to i istaknu. Također, kad god je to moguće, u članak treba biti uvrštena i tačna, provjerena informacija iz drugih izvora“, smatra ona.\nVesna Radojević kaže da je praksa u njenoj medijskoj kući, istraživačkom centru KRIK, takva da se „uvek ograđuju“, uvek kažu da je u pitanju saopštenje koje „ne treba uzeti kao činjenicu“.\n„Takođe, često smo imali takve vesti da dodamo naše informacije koje imamo. Ipak, to ne radimo uvek, a razumem i druge medije koji nemaju kapaciteta da fektčekuju i saopštenja. Naravno, jedan od glavnih problema srpskih medija je što je sve copy-paste, informacije se ne proveravaju, stvari se uzimaju zdravo za gotovo“, kaže ona.\n„Posao medija je da provjeravaju informacije na različitim izvorima i vjerno prenose odgovore sugovornika, kao i da te odgovore dodatno propituju i provjeravaju kad god je to potrebno. Istovremeno je, naravno, nedopustivo da državne institucije lažu medijima pa posredno i građanima. Stoga bi, po mom mišljenju, poželjna praksa išla u smjeru sankcioniranja manipulativnog i obmanjujućeg ponašanja obnašatelja javne vlasti“, kaže Petar Vidov, urednik hrvatskog istraživačkog portala Faktograf u razgovoru za Mediacentar Sarajevo.\nStručnjaci upozoravaju da ulazimo u eru kada će lažnih vesti, između ostalog i onih koji dolaze iz zvaničnih krugova, biti sve više. Medijski profesionalci treba ne samo da budu na oprezu nego i da poseduju potrebna znanja kako da im se odupru.\nDezinformacije o koronavirusu bi mogle uticati na odluke građana o vakcinisanju\nDezinformacije su “endemski i sveprisutni” dio politike na Zapadnom Balkanu


Nakon TRI prelepe plavuše u čuveni kviz TV SLAGALICA stiže šarmantna BRINETA: Upoznajte voditeljku Jelenu Simić (FOTO)\nSimićeva je nedavno dobila drugo dete ali i novu poziciju koja raduje kako publiku, tako i koleginice sa kojima godinama sarađuje.\nIako je publika navikla na dobro poznata lica nacionalne frekvencije i čuvenog kviza Tv "Slagalica", pored Kristine Radenković, Marije Veljković i Milice Gacin stiže i harizmatična Jelena Simić nakon porodiljskog odusustva, a sada ima novu ulogu iako je godinama deo RTS tima.\nJelena je protekle večeri iznenadila publiku koja nikada ne propušta ovo interesantno "takmičenje" znanja i logike, a na društevnoj mreži Tviter mogli su se pročitati pozitivni komentari na njen račun, kao pravo osveženje uobičajenoj ekipi.\n1 / 2 Foto: RTS printscreen\nVoditeljka je majka desetogodišnje devojčice Une, a nedavno je na svet donela i dečaka koji je upotpunio porodičnu sreću.\n"Najgori period je bio za vreme kućne izolacije, tada sam se najviše ugojila. Stalno smo pravili ukusne, ali ne baš lagane obroke. Jela sam testeninu i slatkiše - sve što mi nije bilo neophodno. Zadovoljstvo je prestajalo onog trenutka kada završim obrok, jer onda nastaju mučnine. Presekla sam to, srećom, na vreme. U suprotnom bih sada bila jedna debela, simpatična trudnica. Mišljenja sam da su kilogrami manje bitni. Uravnotežena ishrana je važna, najpre za zdravlje bebe, ali i mame", istakla je nedavno Simićeva za magazin Wannabe.\nJesenji, pastelni stajling koji će vas INSPIRISATI: Marija Veljković pokazala damama šta znači biti ŠIK i odmeren\nMnogi su joj zamerili što ćuti: Kristina Bekvalac prvi put o optužbama da je ukrala tuđi dizajn\nNajdrastičnija promena izgleda OTKAD JE ZNAMO: Edita Aradinović više ne izgleda ovako ― i pogledaćete je barem DVAPUT\nTAGOVI: Jelena SimićKristina RadenkovićMilica GacinMarija VeljkovićTV SlagalicaNovo lice


Božičić: Veoma bitna utakmica za nas u ovom ciklusu\nSurdulički Radnik u okviru 4.kola Linglong Tire Super lige Srbije na svom stadionu dočekuje goste iz Novog Sada, ekipu Vojvodine.\nDomaćini u ovaj meč ulaze sa puno respekta prema protivniku, svesni veličine kluba i tradicije, ali se nadaju da će dobrom igrom stići do željene pobede. Šef stručnog štaba Slaviša Božičić istakao je da je besplatan ulaz na ovaj meč odličan potez uprave i da očekuje zanimljivu utakmicu:\n’’Veoma bitna utakmica za nas u ovom ciklusu, igramo protiv zaista odlične ekipe, ekipe koja je pokazala do sada da pretenduje na sam vrh tabele i sigurno da igrama i svojim kvalitetom to zaslužuje. Ekipa je od imena, od tradicije i od kvaliteta i sigurno je da će biti veoma zanimljiv meč u kome se mi sigurno nećemo prepustiti situaciji, već ćemo sve učiniti da na najbolji mogući način odgovorimo ekipi Vojvodine. Biće to dobra utakmica, naše igre u poslednja tri kola to obećavaju. Ulaz će biti besplatan, to je jako dobar potez uprave. Trudićemo se da igrom i zalaganjem zadovoljimo našu publiku, a rezultat će verovatno doći kao plod upravo takve igre.’’\nMeč 4.kola Linglong Tire Super lige Srbije između Radnika i Vojvodine igra se danas, u nedelju 11.avgusta 2019.godine, sa početkom u 20:00 časova.


UN: Prolećno otopljavanje može izazvati poplave u Evropi - Bizlife.rs\nUN: Prolećno otopljavanje može izazvati poplave u Evropi\n17:28 Njujork, 21.02.2012.\nDelove centralne i istočne Evrope, koji su paralizovani zbog visokog snežnog pokrivača, mogle bi snaći nove nevolje i smrtni slučajevi kada, s dolaskom proleća, počne topljenje snega koje će izazvati poplave, upozorila je danas Kancelarija UN za smanjenje rizika od katastrofa (UNISDR).\n“Dok hiljade ljudi na prostoru od Srbije do Bugarske i dalje otežano žive, postoje znaci upozorenja da će razorne poplave još više doprineti gubitku ljudskih života i ekonomskim problemima”, izjavila je specijalna predstavnica UN za smanjenje rizika od katastrofa Margareta Valstrom u saopštenju.\nNaročito će biti pogođena mesta bez adekvatne infrastrukture za saniranje poplava, kao što su brane i drenažne cevi, dodala je ona.\nTalas ledene hladnoće i obilne snežne padavine, koji su nedavno pogodili delove Evrope, odneli su više od 600 života. Zbog ekstremnih hladnoća, čitave zajednice su ostale odsečene od saobraćaja, škola, bolnica i struje.\n“Sada je vreme da se vlasti ovih zemalja, Crveni krst, nacionalne platforme za smanjenje rizika od katastrofa i nadležni za civilnu zaštitu pobrinu da ne bude žrtava kada stignu poplave”, kazao je portparol UNISDR Denis Meklin.\nEvropska komisija je, posle poplava nastalih usled izlivanja Labe i Dunava 2002. godine, osnovala Evropski sistem za upozoravanje na opasnost od poplava (EFAS). Kancelarija UN za smanjenje rizika od katastrofa smatra da bi predstojeće otopljavanje moglo staviti sistem na najveću probu do sada, navodi AFP.


Srbija za mlade dobitnik "Turističkog cveta 2016"\nSvetski dan turizma, 27. septembar, Turistička organizacija Srbije tradicionalno obeležava svečanom dodelom najvišeg priznanja u turizmu Republike Srbije - „Turističkog cveta“.\nJedan od dobitnika Turističkog cveta je i naša organizacija i ovom prilikom želimo da se zahvalimo svim prijateljima, saradnicima i članovima koji su doprineli da ova nagrada bude i u našim rukama. Ovo je nagrada svih nas i biće motivacija da još vrednije radimo na promociji i razvoju turizma Srbije.\nSrbija za mlade Turisticki cvet 2016\nNagrada „Turistički cvet“ dodeljuje se za značajna ostvarenja u podizanju kvaliteta turističkih usluga, kao i za doprinos razvoju, unapređenju i promociji turizma u Srbiji. Ovom prilikom čestitamo i ostalim dobitnicima koje možete videti u nastavku:\nOrganizacija ili pojedinac za doprinos unapređenju turizma i podizanju kvaliteta turističkih usluga - dobitnik JP STC Prirodnjački centar „Svilajnac“, Svilajnac\nGodišnji plan akcija 2021.\nVesti / pre 5 meseci


Amerika otpušta 182 službenika diplomatskih misija u Rusiji - BIGportal.ba\n31 Jula, 2021 31 Jula, 2021 032\nZbog zabrane zapošljavanja stranih radnika, Sjedinjene Američke Države primorane su da otpuste 182 lokalna službenika američkih diplomatskih misija.\n“Te neugodne mere ozbiljno će se odraziti na rad naših misija, što potencijalno uključuje i bezbednost naših službenika, kao i mogućnosti za diplomatske kontakte sa ruskim vlastima”, rekao je šef američke diplomatije.\nUprkos ograničenjima, Vašington teži predvidljivim i stabilnim odnosima sa Moskvom, poručio je Blinken. “Iako žalimo zbog postupaka vlade Rusije koji su nas primorali da smanjimo naše usluge i operacije, SAD nastavljaju da teže predvidljivim i stabilnim odnosima sa Rusijom”, rekao je Blinken, prenela je pres-služba Stejt departmenta. Podsetimo, kao odgovor na sankcije Rusija je unela SAD na spisak neprijateljskih zemalja i zabranila američkim diplomatskim predstavništvima zapošljavanje Rusa i građana trećih zemalja. Do 1. avgusta ambasada SAD u Rusiji bi trebalo da uskladi broj svog osoblja sa novim zahtevima. Kako je rekao ambasador SAD u Rusiji Džon Salivan američka ambasada od 1. avgusta neće moći da pruža konzularne usluge u punom obimu zbog zahteva ruske strane.


Moto defile kroz Topolu – RTV SUNCE Arandjelovac\nHome » Aranđelovac » Moto defile kroz Topolu\nMoto defile kroz Topolu\nin Aranđelovac 25/07/2017\nOpština Topola juče je bila domaćin bajkerima i ljubiteljima dvotočkaša. Oko 150 učesnika na 100 motora prošlo je ulicama varoši. Bajkere je dočekao predsednik opštine Dragan Živanović koji je iskoristio priliku da ih ugosti u Kraljevoj vinariji i PIK Oplencu .\nOvaj neobični defile koji je prošao ulicama Topole je zapravo deo 14. turističkog moto relija koji je održan u organizaciji Moto asocijacije Srbije. U VAROŠI PODNO Oplenca Domaćini su im bili Moto klub “Oplenac” sa drumskim vitezom iz Aranđelovca i klubom “Čokanlije” iz Baroševca.\nBajkeri su nakon posete Topoli put nastavili do Marićevića jaruge u Orašcu i Garaškog jezera u Aranđelovcu.\nBajkeri Moto kluba “Oplenac” najavili su skup na Oplencu 25. i 26. avgusta u organizaciji Kulturnog centra Topola i ovog Moto kluba.\nPrethodna: Ove ulice će biti zatvorene za saobraćaj zbog vašara\nSledeća: Priča o Obrenovićima večeras u Narodnom muzeju


Beogradske lekcije kosovskim Srbima\nPredstavnici Srpske liste u Beogradu, arhiv\nOdluka Srpske liste da zamrzne odnose sa predsednikom Kosova Hašimom Tačijem je apsurdna, destruktivna i naređena iz Beograda, ocenjuju iz Tačijevog kabineta.\nSrpska lista je odlučila da zamrzne svaku komunikaciju sa predsednikom Kosova, zato što je utvrdila da je njegova politika, što se tiče položaja Srba na Kosovu, "antiustavna, antipravna i na štetu srpskog naroda".\nPutem otvorenog pisma upućenom predsedniku, ova lista protestuje i smatra Tačija odgovornim zbog, kako se navodi, lošeg položaja Srba, zato što nije ništa uradio po pitanju formiranja Zajednice opština sa srpskom većinom.\nLista optužuje kosovskog predsednika i da se meša u političke poslove Srba na Kosovu, te da vrši pritisak na izborni proces u opštini Parteš i drugo.\nCentralna izborna komisija poništila je rezultate prvog kruga izbora u toj opštini sa srpskim većinskim stanovništvom, zbog dokazane manipulacije i kupovine glasova kandidata Srpske liste.\nPoslanik Srpske liste Igor Simić u izjavi za Radio Slobodna Evropa (RSE) kaže da će Srpska lista biti odgovoran partner u radu svih institucija, ali da je primarni interes bolji život Srba.\n"Ovo pismo ima za cilj da osvesti one koje misle da ćemo olako prelaziti preko postupaka kojima se pokazuje nepoštovanje srpskih predstavnika u institucijama, ali i srpskog naroda uopšte", kaže Simić.\nŠef kabineta predsednika Tačija, Bekim Čolaku, u izjavi za RSE navodi da je ovo pismo iznenađujuće i neočekivano jer mu nije prethodio nikakav sastanak, te da razlozi za zamrzavanje komunikacije nemaju težinu.\nČolaku ističe da je ono iznenađujuće i za mnoge članove predsedništva Srpske liste jer ne smatra da je o tome vođena ikakva rasprava.\nBekim Čolaku je u ime predsednika izrazio žaljenje zbog takvog delovanja i "neozbiljnog pristupa Srpske liste".\n"Smatram da takva odluka i pismo ne dokazuju da iza toga stoji Srpska lista, već verujem da je jedini autor pisma Vlada Srbije, koja je inicirala i imponovala takvu odluku iz političkih, taktičkih i strateških razloga. Ovo nije prvi put da se predstavnici kosovskih Srba manipulišu za potrebe Srbije", ističe Čolaku.\nMeđutim, Igor Simić navodi da je odluka o zamrzavanju komunikacije stav celokupne Srpske liste.\n"Ono što je najznačajnije jeste da je i zvanični Beograd apsolutno nezadovoljan ponašanjem predstavnika Prištine kada je ispunjenje Briselskog sporazuma u pitanju. Prvi sporazum o normalizaciji odnosa je potpisan u aprilu 2013. i njime je predviđeno formiranje Zajednice srpskih opština. Potpisnik je bio Hašim Tači lično, ali do danas ni jedan korak nije učinjen kako bi se Zajednica srpskih opština formirala", reči su Simića.\nTransformacija u Oružane snage je kočnica\nS druge strane, Čolaku navodi da Kosovo bolje od bilo koje druge zemlje na svetu garantuje jednaka prava za sve zajednice.\nŠto se Zajednice srpskih opština tiče, zabrinutost Srpske liste po tom pitanju stoji. Ali, ipak, dodaje Čolaku, u pitanju je proces koji ne može da se reši brzo.\n"Iako je prošlo mnogo vremena od Briselskog sporazuma iz 2013, znamo da obe strane u dijalogu i dalje moraju da rade na tehničkim pitanjima koja još nisu sprovedena. Kosovo će ostati pri obavezama i u optimalnom roku će sprovesti i sporazum o Zajednici, u skladu sa odlukom Ustavnog suda. Ali, to kašnjenje i odugovlačenje u implementaciji ne može da služi ni jednoj partiji, u ovom slučaju Srpskoj listi, da donosi apsurdne odluke, kao što je zamrzavanje komunikacije sa najvažnijom institucijom u Republici Kosova", naveo je Čolaku.\nČolaku: Odugovlačenje ne služi nikome\nBekim Čolaku dodaje da je jedan od razloga ovakvog delovanja Beograda i Srpske liste upravo taj što je predsednik Kosova uključen u intezivnu kampanju promocije transformacije Bezbednosnih snaga u Oružane snage.\n"Sigurno je da Beograd nije srećan što će Kosovo uskoro imati vojsku i prema tome koristi najvažniju kartu, srpsku zajednicu, kao taoca tog procesa. Pored toga, brzo ulazimo u konačnu fazu dijaloga o normalizaciji odnosa Kosova i Srbije koja neće biti laka, ali koja će imati siguran završetak – potpuna normalizacija odnosa, što je jedini ključ za evropsku perspektivu dve zemlje, a u našem slučaju to podrazumeva okončanje vekovnog konflikta, novu perspektivu mira i saradnje, ali i recipročno priznanje", ističe on.\nČolaku ipak ističe da predsednik Kosova održava komunikaciju i saradnju sa svim predstavnicima Srba a koji se "ne podvrgavaju diktatu Srbije".\nPoznavoc političkih prilika Petar Miletić kaže da najbolje ne razume odluku Srpske liste da se zamrzne komunikacija sa predsednikom, koji i pored važne funkcije, nije izvor moći, kao što je Vlada Kosova.\n"Protestvovati zašto što još nije formirana Zajednica, tako što ćete prekinuti komunikacija sa predsednikom, nije suvislo i mislim da se iza toga krije neki drugi razloga", zaključuje Miletić.


Vučić: Odbranom teritorijalnog integriteta Srbija brani temelje UN – Borba\nVučić je naglasio da Povelja UN treba da bude “ustav” savremene međunarodne zajednice i skup osnovnih principa, koji regulišu međunarodne odnose i procese u međunarodnoj zajednici.\n“Nažalost, na kraju 20. veka, mi smo u Srbiji iskusili unilateralne mere i akcije koje su podrivale i dovele u pitanje efikasnost multilateralizma i mehanizama međunarodne saradnje, kao i samo međunarodno pravo. Privremene institucije u Prištini proglasile su nezavisnost jednostranim aktom i prekršile Rezoluciju UN 1244, ozbiljno minirajući na taj način bezbednost Srbije i regiona u celini”, istakao je Vučić u video obraćanju na sastanku Generalne skupštine UN na visokom nivou, povodom obeležavanja 75. godina od potpisivanja Povelje UN.\n“Odbranom suvereniteta i teritorijalnog integriteta, poštujući Rezoluciju 1244 Srbija brani i međunarodno pravo, Povelju UN, ali i konačno autoritet Saveta bezbednosti”, naglasio je predsednik Republike.\n“Ponosimo se činjenicom da je Jugoslavija, čiji je naslednik Srbija, bila među prvih 50 potpisnika Povelje UN. Ona je jedan od osnivača ove međunarodne organizacije, koja deluje više od sedam decenija kao univerzalna platforma za dijalog na ravnopravnoj osnovi, igrajući važnu ulogu u održavanju mira i stabilnosti, zaštiti ljudskih prava i ekonomskog razvoja širom sveta”, rekao je predsednik Srbije, preneo je Tanjug.\n“Obeležavamo ovu godišnjicu u vreme kada se čitav svet bori sa pandemijom, izazovom koji je stavio na test našu spremnost na zajedništvo, ali i ponovo potvrđuje da su UN danas potrebne isto onoliko koliko su bile kada su osnovane i da se njen značaj ne može dovesti u pitanje”, ukazao je Vučić.\nMarković optužio Mitropolita Amfilohija: On unosi nemir među građane Crne Gore, želja će ga biti da gradi Crkvu i mauzolej na Cetinju!\nMilov odlazak je najveci udarac za Vučića. Zato sad baljezga bez kontrole da bi uhvatio malovazduha prije nego krenu Litije u Srbiji.\nVeći si konj od musliju


Iako leto zvanično nije počelo, poslednjih dana je visoka temperatura, a uz nju stigle su i neke od omraženijih pojava, koje idu uz najtoplije godišnje doba – komarci. Ove godine ih, zbog nestabilnog vremena, ima više, a na području Novog Sada počelo je njihovo intenzivno suzbijanje.\nIako topli dani podstiču ljude da vreme češće provode napolju, u tome ih u velikoj meri ometaju ujedi komaraca, koji za posledicu imaju najčešće svrab i iritacije. Dok u apotekama kažu da su već rasprodali proizvode protiv ujeda komaraca, epidemiolozi ističu da razloga za brigu nema, ali za oprez da.\n"Svaki građanin znači treba da vodi računa, da preduzme neke mere da smanji broj komaraca bar u nekoj svojoj okolini,...


Kuršumlijski košarkaš osvojio kup Nemačke - Top Novosti\nNaslovna Kuršumlija Kuršumlijski košarkaš osvojio kup Nemačke\nKuršumlijski košarkaš osvojio kup Nemačke\nVisoki kuršumlijski centar Ljubiša Marković (24) osvojio je regionalni kup Nemačke postigavši koš u poslednjoj sekundi za svoju ekipu „Tigrova“ iz Ašresberna čime je potvrdio dominaciju na mestu centra u nemačkoj drugoj ligi.\n– U poslednjoj sekundi meča koji smo gubili sa pola koša razlike dobio sam loptu pod košem i uz zvuk sirene sam postigao pogodak kojim je moj tim pobedio i osvojio reginalni kup. Nije to ništa specijalno, samo sam se našao u pravom trenutku na pravom mestu i postigao pobedonosni koš iskoristivši svoju visinu, kaže skromno Ljubiša.\nInače, Marković već nekoliko godine igra u nemačkoj drugoj ligi gde sa svojih 212 centimetara visine je dominatnan na centarskoj poziciji. To govori i statistika po kojoj je Ljubiša u protekloj sezoni beležio u proseku po 12 koševa i 10 skokova uz po jednu blokadu po meču.\n– Moj tim koji dolazi iz malog mesta. Ove godine osvojili smo treće mesto u nemačkoj drugoj ligi sever. To je i najbolji plasman tima u istoriji. U rukovodstvu kluba su zadovoljni mojim učinkom, a ja sam prezadovoljan kako odigranom sezonom, tako i uslovima rada i života u ovom nemačkom gradu, sumira svoje utiske Ljubiša nakon odigrane sezone.\nMarković je i jedini košarkaš iz Kuršumlije koji profesionalno igra u nekom evropskom klubu.\nU video snimku koji je pred vama možete pogledati i najatraktivnije poteze ovog kuršumlijskog košarkaša:\nMarković je još sa 16 godina otišao u Sloveniju gde je prošao i sve mlađe selekcije u ovoj zemlji, a sa 20 se otisnuo u Nemačku gde uspešno igra već četiri sezone.\nTrenutno je u svom rodnom gradu gde se odmara nakon naporne sezone i ističe da se uvek rado vraća u svoj grad.\nKarijeru će kaže nastaviti u Nemačkoj u kojoj za njegovo košarkaško umeće vlada velika zainterosavanost nemačkih klubova kojima nedostaje ovako visoki i dominatni centar.


Kirgizija: Povređeno 190 policajaca, protesti ne posustaju /video/ - Sputnjik Srbija\n10:10 06.10.2020 Preuzmite kraći link\nZa vreme protesta u Kirgiziji povređeno je ukupno 190 policajaca, dok je šestorica u teškom stanju, prenose lokalni mediji.\nPored toga, demonstranti su uništili šest policijskih specijalnih vozila, dok su četiri tokom protesta zapaljena.\nPrema poslednjim informacijama protesti i dalje traju u centru Biškeka, a demonstranti pokušavaju da se probiju u zgradu Ministarstva unutrašnjih poslova Kirgizije.\nUporedo, predsednik Soronbaj Ženbekov pozvao je opoziciju da zaustavi proteste i rekao da je snagama bezbednosti naredio da ne upotrebljavaju vatreno oružje. On je potvrdio svoju spremnost da poništi rezultate spornih parlamentarnih izbora.


Ljajić: Srbija izgubila četiri stotine miliona evra zbog kosovskih taksi\nSrbija je zbog kosovskih taksi izgubila gotovo 400 miliona evra, dok su zemlje iz okruženja duplirale svoj izvoz na Kosovo, rekao je ministar trgovine, turizma i telekomunikacija Srbije Rasim Ljajić.\nLjajić je ocijenio da bi sada, i kada bi taksa bila ukinuta, teško bilo ponovo plasirati srpsku robu na tržište Kosova. On je istakao da su zemlje iz okruženja – Grčka, Mađarska, Bugarska, Slovenija i Hrvatska duplirale svoj izvoz na Kosovo, dok je Makedonija povećala izvoz za 50 odsto.\n"Oni su uvoz pića kompenzovali iz Austrije i Makedonije, uvoz benzina iz Makedonije, Grčke i Albanije, šećera iz Francuske i Poljske, ali cenu plaćaju njihovi potrošači jer su te cene veće u odnosu na srpske proizvode", rekao je Ljajić za RTS povodom godinu dana od kako je Kosovo uvelo taksu od 100 odsto na proizvode iz Srbije i BiH.\nVlada Kosova je uvela carinu u cilju, kako su rekli, jačanja domaće proizvodnje, ekonomije i kosovske državnosti, ali i radi zaštite vitalnih interesa Kosova, zbog "agresivne kampanje Srbije protiv Kosova na međunarodnom planu".\nPodaci iz februara 2019.\nLjajić je izjavio na godišnjicu uvođenja taksi da je prije toga izvoz iz centralne Srbije na Kosovo iznosio na godišnjem nivou 445 miliona evra.\n"Ekonomska šteta jeste ogromna, ali dugoročno efekti ovih taksi biće veliki, jer pored kampanje koja se vodi, biće teško ponovo plasirati robu na tržište Kosova", rekao je Ljajić.\nLjajić je rekao da je u 50 miliona evra robe koja je izvezena uključeno 10,5 miliona evra električne energije, zatim 12,5 miliona evra robe koja je izvezena u decembru prošle godine kada za međunarodne brendove nije važila taksa od 100 odsto.\nPrema njegovim rečima, u centralnu Srbiju je uvezeno više sa Kosova, 29 miliona evra robe je kupljeno, ali je to za 910.000 evra manje nego u periodu prije uvođenja taksi.\nLjajić je rekao da su najveće gubitke pretrpjeli Naftna industrija Srbije (NIS), koji je imao izvoz od 50,9 miliona evra, zatim Železara iz Smedereva, kao i kompanije iz prehrambene industrije, ali da su i kosovski proizvođači gubitnici, jer su pronašli alternativna tržišta sa većom cijenom.\nEvo šta je istraživanje RSE pokazalo godinu dana od uvođenja kosovskih taksi: Gubici u Srbiji i BiH, veća proizvodnja na Kosovu


Rusija stavila člana grupe Pusi Rajot na spisak traženih osoba\nBeta 15. novembra 2021. 14:30\nRuske vlasti danas su dodale Pjotra Verzilova, istaknutog člana protestne grupe Pusi Rajot na vladin spisak traženih osoba, u najnovijem potezu vršenja pritiska na opozicione aktiviste i nezavisne medije.\nIme Verzilova pojavilo se na spisku traženih osoba ruskog ministrstva unutrašnjih poslova zato što nije vlastima prijavio kanadsko državljanstvo, rekao je njegov advokat Leonid Solovjov.\nVerzilov, izdavač nezavisnog portala Mediazona, u septembru je označen kao „strani agent“ , zajedno sa tim portalom i glavnim urednikom Sergejom Smirnovim. To je sporna odredba uvedena za organizacije ili osobe koje se prema Moskvi finansiraju iz inostranstva a bave se „političkim“ aktivnostima u Rusiji.\nSolovjov je rekao za državnu novnisku agenciju TASS da Verzilovu ne preti zatvor zbog prestupa neprijavljivanja drugog državljanstva i da ukoliko bude pronadjen krivim za to bi mogla da mu bude odredjena kazna ili da mu se odredi društveno korisan rad.\nOd 2014. godine Rusi koji ne prijave drugo državljanstvo mogu da dobiju kaznu do 200.000 rubalja (2.770 dolara) ili do 400 sati društveno korisnog rada.\nPoslednjih meseci vlada je svrstala jedan broj nezavisnih medijskih kuća i novinara pod odrednicu „strani agenti“ i pretresla kuće nekoliko istaknutih novinara.


S obzirom na brojne upite građana u vezi sa izgradnjom hidrofleks stanice na Kromolju i rekonstrukcije separatne kanalizacije u Ulici Borak izdajemo sljedeće saopštenje za javnost:\nSporazumom koji je sklopljen između Općine Centar Sarajevo i KJKP „Vodovod i kanalizacija“ 18.05.2016. godine o finansiranju radova, Općina Centar se obavezala da ovom preduzeću uplati 323 hiljade KM za navedene projekte.\nOpćina Centar Sarajevo je uradila izmjenu projekta izgradnje hidrofleks stanice Kromolj s obzirom da su u prvobitnom projektu uočeni određeni nedostaci.\nProjekat je dobio saglasnost od Zavoda za planiranje razvoja Kantona Sarajevo. Služba za investicije, komunalni razvoj i planiranje je dostavila KJKP „Vodovod i kanalizacija“ projekat sa ciljem pokretanja zahtjeva za izdavanje urbanističke saglasnosti.\nKada je u pitanju rekonstrukcija separatne kanalizacione mreže u Ulici Borak Općina je sa KJKP „Vodovod i kanalizacija“ napravila sporazum 2016. godine sa ciljem stvaranja uslova kvalitetne odvodnje otpadnih voda sa ovog lokaliteta. KJKP „Vodovod i kanalizacija“ je samo djelimično ispunio ugovorene obaveze.\nS obzirom da je KJKP „Vodovod i kanalizacija“ samo djelimično realizovao ugovorene obaveze nisu se stekli uslovi za priključenje novog stambenog objekta na mrežu, a što je dovelo do pogoršanja situacije na terenu.\nI pored ugovora prema kojem je KJKP „Vodovod i kanalizacija“ dužan da realizuje navedeni projekat iz ovog preduzeća zahtijevaju od Općine da organizuje izvođenje zemljanih radova, a da ova firma samo izvede montažne radove. S obzirom da su u potpisanom ugovoru jasno definisane obaveze Općine i KJKP „Vodovod i kanalizacija“ ova lokalna zajednica očekuje da pomenuto komunalno preduzeće ispoštuje odredbe potpisanog ugovora, te izvede sve radove koji su definisani u ugovoru.


Smeštaj Bata Stojanović Sokobanja - sokobanjanadlanu.rs\nApartmani u Sokobanji>Smeštaj Bata Stojanović Sokobanja\nSmeštaj Bata Stojanović Sokobanja – apartmani i studija u mirnoj ulici\nSmeštaj Bata Stojanović nalazi se u lepoj i mirnoj ulici, na 7-8 minuta šetnje do centra grada. Gostima su na raspolaganju 4 smeštajne jedinice, apartmani i studija, lepo uređeno dvorište sa letnjikovcem i mestom za roštiljanje.\nSmeštaj Bata Stojanović – apartmani i studija\nApartmani i studija Bata Stojanović smešteni su u porodičnoj kući Stojanović, u ulici 14. brigade u Sokobanji.\nGostima su na raspolaganju WiFi internet, kablovska TV, parking, lepo uređeno dvorište, mesto za roštilj, terase sa pogledom ka planini Rtanj, letnjikovac za odmor.\nPogledajte par odličnih video priloga o SOKOBANJI\nLetnjikovac za odmor i druženje\nKako autom do Sokobanje\nMožda vam deluje jednostavno da donesete ovu odluku tako što ćete u navigaciji ukucati odredište, ali ako volite putovanja totalno drugačiji utisak ostaviće na vas različite rute koje vam navodimo…\nAutobusom za Sokobanju\nKako gotovo svi autobusi sa severa ka jugu Srbije, odnosno sa juga ka severu Srbije, svraćaju u Aleksinac, do Sokobanje je moguće stići i brojnim polascima iz Aleksinca…\nUkoliko ponudu gledate sa mobilnog, klikom na brojeve automatski pozivate vlasnike:\n063/117-39-47 – Sanja\n064/84-99-226 – Bata\n7-8 minuta lagane šetnje do centra Sokobanje\nAkva park Podina na par minuta šetnje\nNa raspolaganju su 4 smeštajne jedinice.\nApartmani Lukić na mapi\nSmeštaj Janković na 2 minuta šetnje od strogog centra Sokobanje Apartmani Podinario Sokobanja


Foto: Srna | Uspješna saradnja inspektorata i komunalne policije u Doboju\nSrna 04.08.2020 13:03\nDOBOJ - Direktor Republičkog inspektorata Dragutin Škrebić kaže da je zadovoljan zajedničkim radom ovog inspektorata i gradske komunalne policije u Doboju kojim su uspješno odgovorili zadacima na poštovanju epidemioloških mjera s ciljem sprečavanja virusa korona.\nŠkrebić se zahvalio gradonačelniku Doboja Borisu Jeriniću za pomoć s obzirom na to da je u kritičnom periodu dobojska komunalna policija preuzela dio poslova republičkog inspektorata, dok su oni nadzirali granicu u skladu sa propisanim preventivnim mjerama."I taj dio posla moram priznati smo izvrsno uradili", izjavio je novinarima Škrebić, nakon današnje radne posjete dobojskoj Gradskoj upravi.\nŠkrebić je upozorio da je zbog opuštanja građana tokom praznika i svetkovina došlo do pogoršanja epidemiološke situacije, te najavio da će u narednom periodu republički inspektorat i gradska komunalna policija pojačanim kontrolama pokušati da spriječe širenje virusa korona.\nOn napominje da je svjestan da su pravni subjekti u teškoj situaciji i poručje da će se sankcije primjenjivati tek ako upozorenja ne budu poštovana.\nŠkrebić je rekao da je sa Jerinićem razgovarao i o budućem smještaju dobojskog inspektorata u administrativni centar koji treba da bude izgrađen, s obzirom na to da su trenutno smješteni u neuslovnim prostorijama.\nOn je najavio da će finansijski učestvovati u izgradnji novog objekta, te da će zahtjev za neophodna sredstva uputiti Vladi Republike Srpske prilikom projekcije budžeta nakon što bude utvrđena površina prostorija za dobojski inspektorat.\nGradonačelnik Doboja Boris Jerinić da je izgradnja novog administrativnog centra zamišljena po sistemu ključ u ruke i da će to biti investicija od 25.000.000 KM.\n"Projekat je završen. U fazi je revizija projekta. Trenutno Služba za javne nabavke priprema tendersku dokumentaciju, on će vrlo brzo biti objavljen", izjavio je Jerinić.\nOn kaže da se radi o bruto površini od 18.000 metara kvadratnih od čega 12.000 metara kvadratnih kancelarijskog prostora u kojem će biti smještene sva gradska odjeljenja i republičke institucije.\nJerinić je ukazao na značaj i ekonomsku opravdanost izgradnje novog objekta administrativnog centra, kao i na benefite koje će imati građati u ostvarivanju svojih prava.\nDanašnjem sastanku prisutvovao je i poslanik u Predstavničkom domu Parlamentarne skupštine BiH Sanja Vulić.


Lakićević: Poreski dug 330 miliona eura – Bankar.me\nOctober 11, 2013 INTERVJUI, SVE VIJESTI Leave a comment\nPrema preliminarnim procjenama, ukupni poreski dug je 7. oktobra ove godine iznosio nešto više od 330 miliona eura, kazao je u intervjuu za Dan direktor Poreske uprave Milan Lakićević.\n„Poreski dug bez kamate je 244,2 miliona, dok kamata iznosi preko 85,8 miliona eura. Kontinuirano preduzimamo mjere za smanjenje poreskog duga. Osim prinudne naplate, blokade žiro-računa, hipoteke i zaloga, te pljenidbe imovine, poreskim obveznicima je omogućeno da poreske obaveze izmire imovinom“, rekao je on.\nPrema njegovim riječima očekuju da će nakon završetka postupka poreski dug obveznika koji su aplicirali za ovakav vid plaćanja biti umanjen.\nLakićević je podsjetio da je PU objavila „crnu listu” 100 najvećih poreskih dužnika koji nijesu izmirili obaveze po osnovu PDV-a, koncesija, poreza na dobit i na promet nepokretnosti i 50 najvećih dužnika po osnovu poreza i doprinosa na zarade.\n„Uskoro ćemo objaviti inoviranu „crnu listu” od 200 najvećih dužnika po osnovu akciza, PDV-a, koncesija, poreza na dobit i na promet nepokretnosti i 50 najvećih dužnika po osnovu taksa na zarade“, najavio je on.\nLakićević je objasnio način kako se vrši procjena imovine kod poreskih dužnika koji porez plaćaju imovinom.\n„Poreski obveznik koji podnosi zahtjev za plaćanje poreskog duga imovinom treba da dostavi procjenu vrijednosti nekretnine koju je uradio ovlašćeni procjenjivač. Zahtjev razmatra komisija za naplatu poreskih potraživanja imovinom dužnika, koju je formiralo Ministarstvo finansija. Komisija analizira objektivnost procjene i angažuje ovlašćene procjenjivače u okviru komisije da, u skladu sa opšteprihvaćenim međunarodnim standardima, izvrše evaluaciju nekretnina i naprave eventualne korekcije ili novu procjenu. Nakon što komisija prihvati zahtjev, traži se saglasnost Vlade za plaćanje dugova imovinom. Nakon toga, Ministarstvo finansija zaključuje ugovor sa poreskim obveznikom“, rekao je Lakićević između ostalog.\nOn je istakao da su netačne i neutemeljene tvrdnje da su kontrolne aktivnosti PU politički motivisane prema bilo kom poreskom obvezniku, pa time i prema Alboni.\n„Tokom kontrole Albone utvrđene su znatne nepravilnosti, prvenstveno po pitanju neplaćanje poreza i doprinosa na zarade od 2011. godine, usled čega je dug dostigao 1,4 miliona. U cilju obezbjeđenja naplate poreskog duga, uvedena je blokada poslovnih računa kompanije. Postavlja se pitanje da li je Albonu u ovakvo stanje dovelo loše upravljanje, odnosno da li se radi o direktnoj odgovornosti menadžmenta i vlasnika. Zlonamjerne su i neistinite teze da je za probleme Albone kriv bilo ko drugi osim njih samih“, tvrdi Lakićević.\nPOJMOVIDirektor Poreske uprave Crne Gore prof. dr Milan Lakićević INTERVJUI Milan Lakićević Poreska uprava\nPrevious Zbog KAP-a: Italijani „počistili“ direktore EPCG\nSljedeći Lukoil ulaže milijardu u dijamante


Novi Travnik na jesen dobija seniorski futsal tim - Nove-info\nOd iduće sezone, takmičenje u Federalnom rangu našeg futsala počet će i tim iz Novog Travnika, potvrđeno je našem portalu iz MNK Novi Travnik.\nMNK Novi Travnik par godina unazad radi sa omladinskim selekcijama, i to sa djecom od 8 do 16 godina, a ostvareni rezultati otvorili su mogućnost da se iz omladinskih pogona stvori kvalitetan roster za seniorski futsal tim koji bi se od jeseni trebao takmičiti u Federalnoj futsal ligi naše države.\nDomaće utakmice MNK Novi Travnik igrat će u Gradskoj dvorani, a roster tim će uglavnom činiti malonogometaši iz našeg grada.\nReprezantativac Bosne i Hercegovine, Sabahudin Petak, imenovan je za glavnog koordinatora seniorskog tima.\nPetak je dobio odriješene ruke i odgovornost da sačini tim ljudi koji će formirati seniorski pogon i voditi kompletan sistem od finansija, igračkog kadra, i svih ostalih aktivnosti oko organizacije takmičenja, saopćeno je iz MNK Novi Travnik.\nIz MNK Novi Travnik naročito su ponosni na ostvarene rezultate omladinskih pogona, a nadaju se kako će istim putem krenuti i prvi tim kluba.\n“Postigli smo izuzetne rezultate sa omladinskim pogonom gdje smo sa kategorijom ispod 14 godina već treću godinu zaredom prvaci SBK“, kažu nam iz kluba, te dodaju kako našoj Općini nedostaju sportski tereni sa adekvatnim uslovima za održavanje treninga i utakmica.


Izveštavanje o zagađenju životne sredine: praksa velikih zagađivača i preduzeća u Novom Sadu Digitalni repozitorijum Instituta ekonomskih nauka u Beogradu\nIzveštavanje o zagađenju životne sredine: praksa velikih zagađivača i preduzeća u Novom Sadu\n3. stevanovic.pdf - Published Version\nIzveštavanje o uticaju poslovnih aktivnosti preduzeća na zagađenje životne sredine je zahtev koji se u savremenim uslovima poslovanja nameće društveno odgovornim preduzećima. Informacije o vrsti i nivou zagađenja, troškovima i ulaganjima koji se odnose na životnu sredinu su relevantne za ocenu angažovanja preduzeća u cilju minimiziranje štetnog uticaja na životnu sredinu. Izveštavanje kao deo sistema upravljanja životnom sredinom može biti zasnovano na regulatornoj ili dobrovoljnoj osnovi. Informacije koje se odnose na zagađenje i zaštitu životne sredine se mogu obelodanjivati u formi posebnog izveštaja o zaštiti životne sredine ili u okviru već postojećih izveštaja preduzeća. Izveštaj o održivom razvoju je jedan od instrumenata informisanja interesnih grupa o aktivnostima i rizicima koji se odnose na zagađenje i zaštitu životnu sredinu. Preduzeća mogu u okviru godišnjih izveštaja o poslovanju objavljivati informacije o troškovima i ulaganjima u cilju zaštite životne sredine, što je za određene grupe preduzeća zakonski regulisano. Nefinansijska obelodanjivanja koja se između ostalog odnose i na rizike negativnih uticaja na životnu sredinu mogu biti sastavni deo napomena uz finansijske izveštaje. Cilj rada je analiza prakse izveštavanje o zagađenju životne sredine odabrane grupe preduzeća koja posluju na teritoriji Novog Sada. Analiza je zasnovana na primeni koncepta „zagađivač plaća” uvažavajući i podsticajni karakter principa. Zagađivači treba da plate za narušavanje kvaliteta životne sredine, ali i da svoje aktivnosti usmere ka zaštiti životne sredine. Istraživanjem se nastoji utvrditi da li i koje finansijske i nefinansijske informacije o zagađenju životne sredine preduzeća obelodanjuju i u kojoj formi. Poseban cilj rada se odnosi na identifikovanje i utvrđivanje iznosa naknada koje preduzeća plaćaju za zagađenje, kako bi se ocenilo u kojoj meri izdaci na ime naknada terete prihode zagađivača. Predmet istraživanja čini grupe preduzeća čija postrojenja predstavljaju izvore zagađenja životne sredine na teritoriji Novog Sada kao i odabrana preduzeća sa drugih lokalnih samouprava, koja pripadaju velikim zagađivačima. Zagađivači se nalaze u nacionalnom i lokalnom registru izvora zagađivanja i u obavezi su da informacije o zagađenju dostavlju nadležnim institucijama. Finansijske i nefinansijske informacije o zagađenju mogu biti od koristi i ostalim stejkholderima preduzeća u procesu donošenja odluka. Metodologija istraživanja obuhvata kvalitativne i kvantitativne metode koje su primerene cilju i predmetu istraživanja. Analiza sadržaja zasnovana na pregledu postojećih istraživanja o izveštavanju o zagađenju životne sredine i analizi prakse izveštavanja odabranih preduzeća je praćena finansijskom analizom.\nizveštavanje, princip „zagađivač plaća”, preduzeća zagađivači, Novi Sad


Vojna bolnica Niš od danas u Kovid sistemu | Ministarstvo odbrane Republike Srbije\nPotpredsednik Vlade i ministar odbrane dr Nebojša Stefanović obišao je danas Vojnu bolnicu Niš u kojoj je sve spremno za prijem kovid pacijenata i poručio da će ta bolnica sa 50 ležajeva olakšati posao Kliničkom centru u Nišu i pomoći da teški pacijenti dobiju kvalitetno lečenje.\nMinistar Stefanović je izrazio zadovoljstvo što je danas bio u prilici da se uveri u dobar zajednički rad niškog Kliničkog centra i Vojne bolnice u Nišu.\n- Hoću da se zahvalim ljudima iz vojnog zdravstva koji su prepoznali da u ovom trenutku moraju najsnažnije da se uključe u pružanje pomoći stanovništvu u ovom divnom gradu. Želim da se zahvalim i profesoru Perišiću, direktoru Kliničkog centra, koji je prepoznao potrebu da se radi zajedničkim snagama i dao sve od sebe da pokuša da realizuje potrebe Vojne bolnice u tom gradu– rekao je ministar Stefanović, koji se zahvalio i gradu Nišu na pomoći.\nMinistar odbrane istakao je da će Vojna bolnica jedan svoj deo, 50 ležajeva na hirurgiji, izdvojiti za kovid bolnicu čime će olakšati posao Kliničkom centru u Nišu i pomoći da teški pacijenti, u poluintenzivnoj i intenzivnoj nezi, dobiju kvalitetno lečenje, da im se pomogne što brže i efikasnije i da se što pre vrate svojim kućama.\nU razgovoru sa medicinskim radnicima Vojne bolnice u Nišu on je podsetio da su u prethodnim mesecima bili izuzetno posvećeni svom poslu, kao i da dodatni napori koje sada preduzimaju zaslužuju svako poštovanje.\n- Naš posao je da učinimo sve da im pomognemo logistički, da imaju svu zaštitnu opremu, sve lekove i sav materijal koji im je potreban da bi radili svoj posao – zaključio je ministar Stefanović.\nGovoreći o značaju uključivanja kapaciteta Vojne bolnice Niš u sistem kovid bolnica u tom gradu, direktor Kliničkog centra Niš prof. dr Zoran Perišić naglasio je da će sa ovih dodatnih 50 kreveta obezbediti da nema razloga da se nijedan teški bolesnik usmeri u neko drugo mesto, već će svi dobiti punu zdravstvenu terapiju u Nišu.\n- Za mene je ovo važan trenutak, jer prvi put, u punom kapacitetu, u najtežem trenutku i za najtežu bolest, integrišemo da budu zajedno vojno i civilno zdravstvo. Zahvaljujem ministru Stefanoviću i pukovniku Miliću na energiji koju su uložili da ovako brzo realizujemo jedan ovakav sporazum – naglasio je prof. dr Perišić, dodajući da ovo smatra investicijom u budućnost, jer kad se ova bolest pobedi treba nastaviti sa unapređenjem vojnog i civilnog zdravstva u Nišu.\nDanašnjem obilasku bolnice prisustvovali su i zamenik komandanta Kopnene vojske general-major Vladeta Baltić, upravnik Vojne bolnice Niš pukovnik dr Veljko Milić i zamenica gradonačelnice Niša Dušica Davidović.


Lekić imao više glasova od Vujanovića u najvećim gradovima\n"Nezavisni kandidat Miodrag Lekić koji je na parlamentarnim izborima prokockao ulogu ključnog igrača na crnogorskoj političkoj pozornici, moralni je pobednik predsedničkih izbora u Crnoj Gori", piše list.\nU listu piše da će taklav zaključak stajati "bez obzira na to da li će formalno biti proglašen za predsednika države ili ne".\nDelo ocenjuje da je "bivši šef crnogorske diplomatije ušao u predsedničku utakmicu u krajnje neravnopravnom položaju", jer je u "predizbornoj kampanji bio meta medijskog linča izbornog štab njegovog protivkandidata i doktora medijske manipulacije".\nOno što je prema Delu neobično "za Balkan jeste da Lekića u toj neravnopravnoj borbi nije podržala međunarodna zajednica". "Postavlja se pitanje da li će Brisel koji se sramežljivo pita da li je Crna Gora zrela za ulazak u Evropsku uniju barem nakon završenih izbora pokušati da spreči izborne manipulacije i prevare kojih se režim Mila Đukanovića nikada nije branio", piše Delo.


Noviteti u ekološkom zakonodavstvu Republike Srbije: Obavezna sanacija i remedijacija štete | Biznis i Finansije\n/ B&F Plus / Noviteti u ekološkom zakonodavstvu Republike Srbije: Obavezna sanacija i remedijacija štete\nImplementiranjem izmena u novi Zakon o zaštiti životne sredine unete su novine u ekološko zakonodavstvo Republike Srbije i time je urađen još jedan korak ka harminizaciji sa zakonodavstvom Evropske Unije.\nJedna od novina koju predviđa Zakon jeste obaveza pravnih i fizičkih lica koja degradiraju životnu sredinu da, po tačno predviđenom projektu, a uz prethodnu saglasnost nadležog Ministarstva, izvrše sanaciju i remedijaciju iste. Ukoliko gorenavedena lica ne izvrše svoju obavezu samo Ministarstvo može o trošku tih lica preduzeti propisane mere.\nŠto se tiče pravnih lica ili preduzetnika koji se bave upravljanjem postrojenja za prečišćavanje otpadnih voda ili ispuštanjem istih u recipijente ili javnu kanalizacionu mrežu, osim obaveze za posedovanjem integrisane dozvole, novi Zakon predviđa još i obavezu donošenja akcionog plana za postepeno dostizanje graničnih vrednosti emisije zagađujućih materija u vodu, kao i rokove za njihovo postepeno dostizanje, a u sve to šest meseci nakon stupanja na snagu novog Zakona. Neispunjene obaveze donošenja akcionog plana i nepostupanja po istom smatraće se privrednim prestupom gde će kazne varirati od 150.000 do 3.000.000 dinara u zavisnosti od toga da li je prestup napravljen od strane pravnog lica ili preduzetnika.\nZnačajnu inovaciju predstavlja i uspostavljanje Nacionalne elektronske baze podataka (Nacionalnog metaregistra). Nacionalni metaregistar je elektronska baza podataka i ujedno i portal ka postojećim bazama i dokumentima sa informacijama iz oblasti životne sredine različitih organa i organizacija. Kroz ovako javnu dostupnost informacijama, građani Republike Srbije moći će brže da se informišu o životnoj sredini, dok će pristup tim informacijama biti pojednostavljen. Sredstva za obradu informacija o životnoj sredini i proveru tačnosti dostavljenih podataka, dužna je da obezbedi Agencija za zaštitu životne sredine.\nPredviđa se intenziviranje mera koje preduzimaju organi javne vlasti u širenju eko svesti kod građana. Mere će se pre svega sastojati u bezbeđivanju informacija o sprovođenju ekoloških projekata, redovnom objavljivanju i ažuriranju istih putem, kako elektronskih, tako i telekomunikacionih sredstava javnog informisanja.\nJedna od najvažnijih novina koja se uvodi izmenama Zakona o zaštiti životne sredine jeste osnivanje Zelenog fonda Srbije, kao budžetskog fonda, čiji je cilj finansiranje prioritetnih projekata u oblasti zaštite životne sredine. Isti će biti osnovan od strane Ministarstva zaduženog za pitanja zaštite životne sredine. Ovaj budžetski fond osniva se radi evidentiranja sredstava namenjenih finansiranju pripreme, sprovođenja i razvoja programa, projekata i drugih aktivnosti u oblasti očuvanja, održivog korišćenja, zaštite i unapređivanja životne sredine. Sredstva Zelenog fonda Republike Srbije dodeljuju se korisnicima sredstava u svrhu finansiranja zaštite i unapređivanja životne sredine, a na osnovu javnog konkursa koji objavljuje Ministarstvo. Nadležno ministarstvo prati, analizira i vrši nadzor nad realizacijom projekata i korišćenjem sredstava.\nFinansiranje zaštite životne sredine vršiće se po principu “korisnik plaća” i “zagađivač plaća” po načelu odgovornosti, čime će se još dodatno doprineti razvoju zelene industrije.\nPored novog Zakona o zaštiti životne sredine donet je i dugo predviđani ostali set zakona iz oblasti životne sredine i poljoprivrede. Usvajanjem predloženih zakona, Srbija će ostvariti značajan napredak u pogledu zaštite životne sredine i prirodnih vrednosti. Takođe, ovim se podstiče međunarodna saradnja koja će proširiti mogućnost za razvoj poljoprivrede i privrede.\nKsenija Popić, Associate\nAndrea Cvetanović, Associate\nSara Necić, Associate\nJanković Popović Mitić ekologija novine srbija zakon šteta


SEEbiz.eu / BA / Preterane cene stanova u Beogradu\ncene stanova u Beogradu Beograd\nDatum objave: 18.07.2019. - 07:11:04\n"Nikada nisu bili jeftiniji stambeni krediti, dostupni su ljudima, plate su veće, ljudi imaju, negativna je kamatna stopa na štednju, tako da se ljudi odlučuju da svoju imovinu koju imaju pretoče u nepokretnosti kao jedan siguran vid očuvanja svojih sredstava,", navodi Miroslav Cvetković iz jedne od prestoničkih agencija za promet nekretnina.\nNa sve višu prosečnu cenu kvadrata utiču i stanovi na ekskluzivnim lokacijama, smatraju ekonomisti. Zemljište i lokacija tih objekata, veoma je skupa, što diktira i samu cenu stana.\n"Cena građenja ne raste, ali u okviru ukupne cene veoma brzo rastu ove druge komponente, to je pre svega cena građevinskog zemljišta i ostali troškovi, oni se tiču upravo te ekskluzive, da tako kažem. Prema tome, ovi segmenti opterećuju ukupnu cenu i po tom osnovu imamo i tako nagli skok ukupnih cena", navodi ekonomista Ivan Nikolić.\nBeograd je odavno prestigao region. Cene su čak dvostruko više nego u Sarajevu, a skuplji je i od Zagreba i Skoplja. Pojedini smatraju da ukoliko se ovaj trend rasta nastavi, može da dostigne čak i cene u Beču. Onima koji planiraju da kupe stan u Beogradu ostaje jedino da se nadaju da neće stići Pariz ili Moskvu, gde kvadrat stana košta od 7.000 do čak 40.000 evra u centralnim zonama.\n"Kad se pogledaju ukupni ekonomski parametri za Srbiju, nema razloga da cene padaju. Tržište će verovatno ostati stabilno uz neki blagi rast cena, ne verujem da će biti nekog velikog rasta cena, ali neki blagi rast cena će ostati", priča Nenad Đorđević iz grupacije PKS.